	Dan id-dokument fih l-informazzjoni dwar il-prodott approvata għall- Aripiprazole Zentiva, bil-bidliet li saru mill-aħħar proċedura li affettwat l-informazzjoni dwar il-prodott (EMEA/H/C/003899/EMA/VR/0000256773) qed jiġu immarkati.

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/EPAR/aripiprazole-zentiva





















ANNESS I

SOMMARJU TAL-KARATTERISTIĊI TAL-PRODOTT


1.	ISEM IL-PRODOTT MEDIĊINALI

Aripiprazole Zentiva 5 mg pilloli
Aripiprazole Zentiva 10 mg pilloli
Aripiprazole Zentiva 15 mg pilloli
Aripiprazole Zentiva 30 mg pilloli


2.	GĦAMLA KWALITATTIVA U KWANTITATTIVA

Pilloli Aripiprazole Zentiva 5 mg

Kull pillola għandha 5 mg ta’ aripiprazole.

Eċċipjent b’effett magħruf

Kull pillola għandha 33 mg ta’ lactose (bħala monohydrate).

Pilloli Aripiprazole Zentiva 10 mg

Kull pillola għandha 10 mg ta’ aripiprazole.

Eċċipjent b’effett magħruf

Kull pillola għandha 66 mg ta’ lactose (bħala monohydrate).

Pilloli Aripiprazole Zentiva 15 mg

Kull pillola għandha 15 mg ta’ aripiprazole.

Eċċipjent b’effett magħruf

Kull pillola għandha 99 mg ta’ lactose (bħala monohydrate).

Pilloli Aripiprazole Zentiva 30 mg

Kull pillola għandha 30 mg ta’ aripiprazole.

Eċċipjent b’effett magħruf

Kull pillola fiha 198 mg ta’ lactose (bħala monohydrate).

Għal-lista sħiħa ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Pillola

Pilloli Aripiprazole Zentiva 5 mg

Pilloli tondi mhux miksija minn bojod sa ofwajt b’xifer ċatt iċċanfrat b’‘5’ imnaqqxa fuq naħa waħda u bla marki fuq in-naħa l-oħra b’dijametru ta’ madwar 6 mm.

Pilloli Aripiprazole Zentiva 10 mg

Pilloli tondi mhux miksija minn bojod sa ofwajt b’‘10’ imnaqqxa fuq naħa waħda u b’linja li taqsam il-pillola fuq in-naħa l-oħra b’dijametru ta’ madwar 8 mm.
Is-sinjal imnaqqax mhuwiex intiż biex tinqasam il-pillola.

Pilloli Aripiprazole Zentiva 15 mg

Pilloli tondi mhux miksija minn bojod sa ofwajt b’xifer ċatt iċċanfrat b’‘15’ imnaqqxa fuq naħa waħda u bla marki fuq in-naħa l-oħra b’dijametru ta’ madwar 8.8 mm.

Pilloli Aripiprazole Zentiva 30 mg

Pilloli mhux miksija minn bojod sa ofwajt forma ta’ kapsula b’‘30’ imnaqqxa fuq naħa waħda u b’linja li taqsam il-pillola fuq in-naħa l-oħra b’qies ta’ madwar 15.5 x 8 mm.
Is-sinjal imnaqqax mhuwiex intiż biex tinqasam il-pillola.


4.	TAGĦRIF KLINIKU

4.1	Indikazzjonijiet terapewtiċi

Aripiprazole Zentiva hu indikat għal trattament ta’ skiżofrenja fl-adulti u fl-adolexxenti minn età ta’ 15‑il sena jew aktar.

Aripiprazole Zentiva hu indikat għal trattament ta’ episodji manijaċi minn moderati sa severi f’Disturb Bipolari I u għall-prevenzjoni ta’ episodju manijaku ġdid f’adulti li esperjenzaw episodji predminantament manijaċi u li l-episodji manijaċi tagħhom irrispondew għal trattament ta’ aripiprazole (ara sezzjoni 5.1).

Aripiprazole Zentiva hu indikat għal trattament sa 12‑il ġimgħa ta’ episodji manijaċi minn moderati sa severi fid-Disturb Bipolari I f’adolexxenti li jkollhom 13‑il sena u aktar (ara sezzjoni 5.1).

4.2	Pożoloġija u metodu ta’ kif għandu jingħata

Pożoloġija

Adulti

Skiżofrenja
Id-doża tal-bidu rakkomandata għal Aripiprazole Zentiva hija ta’ 10 mg/jum jew 15 mg/jum b’doża ta’ manteniment ta’ 15 mg/jum mogħtija fuq skeda ta’ darba kuljum mingħajr attenzjoni lejn l-ikliet.

Aripiprazole Zentiva huwa effettiv f’doża b’firxa bejn 10 mg/jum sa 30 mg/jum. Ma ntwera l-ebda titjib fl-effikaċja b’doża ogħla minn doża ta’ kuljum ta’ 15 mg għalkemm pazjenti individwali jistgħu jibbenefikaw minn doża ogħla. Id-doża massima ta’ kuljum m’għandhiex taqbeż 30 mg.

Episodji manijaċi f’Disturb Bipolari I
Id-doża tal-bidu rakkomandata għal Aripiprazole Zentiva hija 1 mg mogħtija fuq skeda ta’ darba kuljum fuq stonku vojt jew fuq stonku mimli bħala monoterapija jew bħala terapija ta’ kombinazzjoni (ara sezzjoni 5.1). Xi pazjenti jistgħu jibbenefikaw minn doża ogħla. Id-doża massima ta’ kuljum m’għandhiex taqbeż 30 mg.

Il-prevenzjoni ta’ rikorrenza ta’ episodji manijaċi f’Disturbi Bipolari I
Biex tipprevjeni r-rikorrenza ta’ episodji manijaċi f’pazjenti li kienu qegħdin jirċievu aripiprazole, bħala monoterapija jew terapija kkombinata, kompli bit-terapija bl-istess doża. Għandhom jiġu kkunsidrati aġġustamenti fid-dożaġġ ta’ kuljum, inkluż tnaqqis fid-doża fuq il-bażi tal-istat kliniku.

Popolazzjoni pedjatrika

Skiżofrenja fl-adolexxenti li għandhom 15‑il sena jew aktar
Id-doża rakkomandata għal Aripiprazole Zentiva hija ta’ 10 mg/jum li tingħata fuq skeda ta’ darba kuljum mingħajr attenzjoni lejn l-ikliet. Il-kura għandha tinbeda b’doża ta’ 2 mg (bl-użu ta’ prodott mediċinali addattat li fih aripiprazole zentiva) għal jumejn, ittitrata għal 5 mg għal jumejn addizzjonali biex jilħaq id-doża rakkomandata ta’ kuljum ta’ 10 mg. Meta jkun xieraq, żidiet sussegwenti fid-doża jistgħu jingħataw f’inkrementi ta’ 5 mg mingħajr ma tinqabeż id-doża massima ta’ kuljum ta’ 30 mg (ara sezzjoni 5.1).

Aripiprazole Zentiva hu effettiv f’medda ta’ dożi ta’ 10 mg/jum sa 30 mg/jum. Ma ntwera l-edba titjib fl-effikaċja f’dożi ogħla minn doża ta’ kuljum ta’ 10 mg, għalkemm pazjenti individwali jistgħu jibbenefikaw minn doża ogħla.

Aripiprazole Zentiva mhuwiex rakkomandat għall-użu f’pazjenti bi skiżofrenja ta’ taħt il‑15‑il sena għax m’hemmx dejta biżżejjed dwar is-sigurtà u l-effikaċja (ara sezzjonijiet 4.8 u 5.1).

Episodji manijaċi f’Disturb Bipolari I f’adolexxenti li għandhom 13‑il sena jew aktar
Id-doża rakkomandata għal Aripiprazole Zentiva hija ta’ 10 mg/jum li tingħata fuq skeda ta’ darba kuljum mingħajr ma jingħata kas tal-ikel. Il-kura għandha tinbeda b’doża ta’ 2 mg (bl-użu ta’ prodott mediċinali addattat li fih aripiprazole zentiva), għal jumejn, ittitrata għal 5 mg għal jumejn addizzjonali biex tilħaq id-doża rakkomandata ta’ kuljum ta’ 10 mg.

Il-perijodu ta’ kura għandu jkun il-minimu meħtieġ għall-kontroll ta’ sintomi u m’għandux jaqbeż it-12‑il ġimgħa. Ma ntwera l-ebda titjib fl-effikaċja f’dożi ogħla minn doża ta’ kuljum ta’ 10 mg, u doża ta’ kuljum ta’ 30 mg hija assoċjata ma’ inċidenza ogħla b’mod sinifikanti ta’ reazzjonijiet avversi sinifikanti inkluż avvenimenti marbuta ma’ EPS (sindromu ekstrapiramidali), ħedla tan-ngħas, għeja u żieda fil-piż (ara sezzjoni 4.8). Għalhekk dożi ogħla minn 10 mg/jum għandhom jintużaw biss f’każijiet eċċezzjonali u b’monitoraġġ kliniku mill-qrib (ara sezzjonijiet 4.4, 4.8 u 5.1).

Pazjenti iżgħar huma f’riskju akbar li jkollhom każijiet avversi marbuta ma’ aripiprazole. Għalhekk, Aripiprazole Zentiva mhux rakkomandat għal użu f’pazjenti taħt it‑13‑il sena (ara sezzjonijiet 4.8 u 5.1).

Irritabilità marbuta ma’ disturb awtistiku
Is-sigurtà u l-effikaċja ta’ aripiprazole fit-tfal u adolexxenti taħt l-età ta’ 18‑il sena ma ġewx determinati s’issa. Dejta disponibbli attwalment hi deskritta fis‑sezzjoni 5.1, imma l-ebda rakkomandazzjoni dwar il-pożoloġija ma tista’ tingħata.

Tikks assoċjati mad-disturb ta’ Tourette:
Is-sigurtà u l-effikaċja ta’ aripiprazole fit-tfal u adolexxenti bejn 6 snin u 18‑il sena ma ġewx determinati s’issa. Dejta disponibbli attwalment hi deskritta fis-sezzjoni 5.1 imma l-ebda rakkomandazzjoni dwar il-pożoloġija ma tista’ tingħata.

Popolazzjonijiet speċjali

Indeboliment tal-fwied
M’hemmx bżonn ta’ aġġustament fid-doża f’pazjenti b’indeboliment minn ħafif sa moderat tal-fwied. F’pazjenti b’indeboliment tal-fwied sever, id-dejta disponibbli mhijiex biżżejjed biex jiġu stabbiliti rakkomandazzjonijiet. F’dawn il-pazjenti d-doża għandha tiġi kkontrollata b’kawtela. Madankollu, id-doża massima ta’ kuljum ta’ 30 mg għandha tintuża b’attenzjoni f’pazjenti b’indeboliment tal-fwied sever (ara sezzjoni 5.2).

Indeboliment tal-kliewi
M’hemmx għalfejn aġġustament fid-doża f’pazjenti b’indeboliment tal-kliewi.

Anzjani
Is-sigurtà u l-effikaċja ta’ aripiprazole fit-trattament tal-iskiżofrenja jew episodji manijaċi f’pazjenti li għandhom 65 sena u aktar b’Disturb Bipolari I għadhom ma ġewx determinati s’issa. Minħabba li din il-popolazzjoni hija iktar sensittiva, wieħed għandu jikkonsidra li jibda b’doża iktar baxxa meta fatturi kliniċi juru l-bżonn ta’ dan (ara sezzjoni 4.4).

Sess
L-ebda aġġustament fid-doża mhu meħtieġ għal pazjenti nisa meta mqabbla ma’ pazjenti rġiel (ara sezzjoni 5.2).

Stat ta’ tipjip
Minħabba l-mod kif jiġi metabolizzat aripiprazole m’hemmx bżonn ta’ aġġustament fid-doża f’dawk li jpejpu (ara sezzjoni 4.5).

Aġġustamenti fid-doża minħabba interazzjonijiet
Meta aripiprazole jingħata fl-istess ħin ma’ impedituri qawwija ta’ CYP3A4 jew CYP2D6, id-doża ta’ aripiprazole għandha titnaqqas. Meta l-impeditur ta’ CYP3A4 jew CYP2D6 ma jibqax jingħata bħala parti mit-terapija kombinata, id-doża ta’ aripiprazole għandha tiżdied (ara sezzjoni 4.5).
Meta aripiprazole jingħata fl-istess ħin ma’ indutturi qawwija ta’ CYP3A4, id-doża ta’ aripiprazole għandha tiżdied. Meta l-induttur ta’ CYP3A4 ma jibqax jingħata bħala parti mit-terapija kombinata, id-doża ta’ aripiprazole għandha titnaqqas sad-doża rakkomandata (ara sezzjoni 4.5).

Metodu ta’ kif għandu jingħata

Aripiprazole Zentiva huwa għall-użu orali.

Il-pilloli li jinħallu fil-ħalq jistgħu jintużaw bħala alternattiva għall-pilloli Aripiprazole Zentiva għal pazjenti li għandhom diffikultà biex jibilgħu l-pilloli Aripiprazole Zentiva (ara sezzjoni 5.2).

4.3	Kontraindikazzjonijiet

Sensittività eċċessiva għas-sustanza attiva jew għal kwalunkwe sustanza mhux attiva elenkata fis-sezzjoni 6.1.

4.4	Twissijiet speċjali u prekawzjonijiet għall-użu

Waqt it-trattament ta’ kontra l-psikożi, il-pazjent jista’ jdum ħafna ġranet sa xi ftit ġimgħat biex juri titjib fil-kundizzjoni klinika tiegħu. Il-pazjenti għandhom jiġu segwiti mill-qrib matul dan il-perjodu.

Suwiċidalità

Hemm l-eżistenza ta’ tendenzi suwiċidjali f’mard psikotiku u disturbi fil-burdatau f’xi każijiet ġiet irrappurtata hekk kif beda jew inbidel it-trattament antipsikotiku, inkluż il-kura b’aripiprazole (ara sezzjoni 4.8). F’pazjenti b’riskju għoli, it-trattament b’antipsikotiċi għandu jkun akkumpanjat b’sorveljanza mill-qrib.

Disturbi kardjovaskulari

Aripiprazole għandu jintuża b’kawtela f’pazjenti magħrufin li għandhom mard kardjovaskulari (storja ta’ infart mijokardjali jew mard iskemiku tal-qalb, insuffiċjenza tal-qalb, jew anormalitajiet ta’ trasmissjoni), mard ċerebrovaskulari, kundizzjonijiet li jistgħu jippredisponu lill-pazjent għall-pressjoni baxxa (deidratazzjoni, ipovolemja, u kura bi prodotti mediċinali kontra l-pressjoni) jew pressjoni għolja, inkluża dik mgħaġġla jew malinja.

Każijiet ta’ tromboemboliżmu venuż (VTE - venous thromboembolism) kienu rrappurtati bi prodotti mediċinali antipsikotiċi. Billi pazjenti kkurati b’mediċini antipsikotiċi ta’ spiss ikollhom fatturi akkwistati ta’ riskju għal VTE, il-fatturi kollha possibbli ta’ riskju għal VTE għandhom jiġu identifikati qabel u matul il-kura b’aripiprazole u għandhom jittieħdu miżuri preventivi.

Titwil tal-QT

Fi provi kliniċi ta’ aripiprazole, l-inċidenza ta’ titwil tal-QT kienet tikkompara mal-plaċebo. Aripiprazole għandu jintuża b’kawtela f’pazjenti b’titwil tal-QT fl-istorja tal-familja (ara sezzjoni 4.8).

Diskineżja li tiżviluppa fit-tard

Fi provi kliniċi li damu sena jew inqas, kien hemm rapporti mhux komuni ta’ diskineżja li tiżviluppa bit-trattament, waqt it-trattament b’aripiprazole. Jekk il-pazjent li qiegħed jieħu aripiprazole juri sinjali u sintomi ta’ diskineżja li tiżviluppa fit-tard, wieħed għandu jikkonsidra li jnaqqas id-doża jew iwaqqaf it-trattament (ara sezzjoni 4.8). Dawn is-sintomi jistgħu jmorru għall-agħar b’mod temporanju jew anke jibdew wara li jitwaqqaf it-trattament.

Sintomi ekstrapiramidali oħra

Fi provi kliniċi pedjatriċi ta’ aripiprazole, ġew osservati akatisja u Parkinsoniżmu. Jekk jidhru sinjali oħra ta’ sintomi ekstrapiramidali f’pazjenti li jkunu qed jieħdu aripiprazole, it-tnaqqis fid-doża u monitoraġġ bir-reqqa għandhom jiġu kkunsidrati.

Sindromu Malinn Newrolettiku (NMS - Neuroleptic Malignant Syndrome)

NMS huwa grupp ta’ sintomi li jista’ jwassal għall-mewt, assoċjat ma’ antipsikotiċi. Fi provi kliniċi, ġew irrapportati xi każijiet rari ta’ NMS waqt it-trattament b’aripiprazole. Klinikament NMS jista’ juri deni għoli, muskoli jibbiesu, stat mentali mibdul u evidenza ta’ instabilità tas-sistema awtonomika (polz mhux regolari jew pressjoni mhux normali, qalb tħabbat iktar mis-soltu, għaraq, u qalb ma tħabbatx regolari). Sinjali oħra jistgħu jkunu livell għoli ta’ creatine phosphokinase, myoglobulin fl-awrina (rabdomajoliżi), u insuffiċjenza tal-kliewi akuta. Madankollu, ġew irrappurtati wkoll żidiet ta’ creatine phosphokinase u rabdomajoliżi, mhux neċessarjemant assoċjati ma’ NMS. Jekk il-pazjent juri sinjali u sintomi ta’ NMS, jew inkella jitlagħlu d-deni għoli mingħajr spjegazzjoni, mingħajr sinjali kliniċi oħra ta’ NMS, wieħed għandu jwaqqaf l-antipsikotiċi kollha inkluż aripiprazole.

Konvulżjoni

Fi provi kliniċi, ġew irrappurtati xi każijiet rari ta’ konvulżjoni waqt it-trattament b’aripiprazole. Għalhekk wieħed għandu juża aripiprazole b’attenzjoni f’pazjenti li għandhom storja ta’ mard konvulżiv jew ibatu minn mard li huwa assoċjat mal-konvulżjoni (ara sezzjoni 4.8).

Pazjenti anzjani bi psikożi relatata ma’ dimenzja

Rata ta’ mwiet ogħla
Fi tliet provi kkontrollati minn plaċebo (n = 938; età medja: 82.4 snin; medda: 56 sa 99 sena) ta’ aripiprazole f’pazjenti anzjani bi psikożi assoċjata mal-marda Alzheimer, pazjenti kkurati b’aripirazole kellhom riskju ogħla ta’ mewt imqabbla mal-plaċebo. Ir-rata ta’ mwiet f’pazjenti fuq kura b’aripirazole kienet 3.5 % imqabbla ma’ 1.7 % fil-grupp ta’ plaċebo. Għalkemm il-kawżi tal-mewt kienu varjati, il-biċċa l-kbira tal-imwiet dehru li kienu jew kardjovaskulari (eż. insuffiċjenza tal-qalb, mewt zopptu) jew ta’ natura infettiva (eż. pnewmonja) (ara sezzjoni 4.8).

Reazzjonijiet avversi ċerebrovaskulari
Fl-istess provi, kienu rrappurtati reazzjonijiet avversi ċerebrovaskulari (eż. puplesija, attakk iskemiku ħafif), inklużi wħud fatali, f’pazjenti (età medja: 84 sena; medda: 78 sa 88 sena). Bħala total, 1.3 % ta’ pazjenti kkurati b’aripirazole irrappurtaw reazzjonijiet avversi ċerebrovaskulari mqabbla ma’ 0.6 % ta’ pazjenti kkurati bil-plaċebo f’dawn il-provi. Din id-differenza ma kinitx statistikament sinifikanti. Madankollu, f’waħda minn dawn il-provi, prova b’doża fissa, kien hemm konnessjoni sinifikanti ta’ rispons għad-droga għal reazzjonijiet avversi ċerebrovaskulari f’pazjenti kkurati b’aripirazole (ara sezzjoni 4.8).

Aripiprazole mhux indikat għat-trattament ta’ pazjenti bi psikożi marbuta ma’ dimenzja.

Ipergliċemija u dijabete mellitus

Ipergliċemija, f’xi każi gravi u assoċjata ma’ ketoacidosis jew koma iperosmolari jew mewt, ġiet irrappurtata f’pazjenti kkurati b’antipsikotiċi mhux tipiċi, li jinkludu aripiprazole. Fatturi ta’ riskju li jistgħu jippredisponu pazjenti għal kumplikazzjonijiet severi jinkludu obesità u storja ta’ dijabete fil-familja. Fi provi kliniċi b’aripirazole, ma kienx hemm differenzi sinifikanti fir-rati ta’ inċidenza ta’ reazzjonijiet avversi assoċjati ma’ ipergliċemija (inkluż id-dijabete) jew fil-valuri tal-laboratorju ta’ gliċemija anormali mqabbla ma’ plaċebo. Stimi eżatti ta’ riskju għal reazzjonijiet avversi assoċjati ma’ ipergliċemija f’pazjenti kkurati b’aripiprazole u b’antipsikotiċi oħra mhux tipiċi mhumiex disponibbli direttament sabiex jiġu mqabbla. Pazjenti kkurati b’antipsikotiċi, li jinkludu aripiprazole, għandhom ikunu osservati għal sinjali u sintomi ta’ ipergliċemija (bħal polidipsja, polijurja, polifaġija u debbulizza) u pazjenti bid-dijabete mellitus jew b’fatturi ta’ riskju għal dijabete mellitus għandhom ikunu mmonitorjati regolarment għal aggravar fil-kontroll tal-glucose (ara sezzjoni 4.8).

Sensittività eċċessiva

Reazzjonijiet ta’ sensittività eċċessiva, ikkaratterizzati b’sintomi allerġiċi, jistgħu jseħħu b’aripiprazole (ara sezzjoni 4.8).

Żieda fil-piż

Hu komuni li jkun hemm żieda fil-piż f’pazjenti skiżofreniċi u pazjenti b’mania bipolari minħabba komorbiditajiet, l-użu ta’ antipsikotiċi magħrufa li jikkawżaw żieda fil-piż, immaniġjar ħażin tal-istil ta’ ħajja, u jista’ jagħti lok għal kumplikazzjonijiet severi. Ġiet irrappurtata żieda fil-piż wara t-tqegħid fis-suq fost pazjenti li ġew preskritti aripiprazole. Meta jkun hemm, is-soltu tkun f’dawk b’fatturi ta’ riskju sinifikanti bħal storja ta’ dijabete, disturb tat-tirojde jew adenoma tal-glandola pitwitarja. Fi provi kliniċi aripiprazole ma deherx li jwassal għal żieda fil-piż klinikament relevanti f’adulti (ara sezzjoni 5.1). Fi studji kliniċi ta’ pazjenti adolexxenti b’manija bipolari, aripiprazole ntwera li kien assoċjat ma’ żieda fil-piż wara 4 ġimgħat ta’ kura. Iż-żieda fil-piż għandha tiġi mmonitorjata f’pazjenti adolexxenti b’manija bipolari. Jekk iż-żieda fil-piż tkun klinikament sinifikanti, it-tnaqqis fid-doża għandu jiġi kkunsidrat (ara sezzjoni 4.8).

Disfaġja

Dismotilità tal-esofagu u aspirazzjoni ġew assoċjati mal‑użu ta’ antipsikotiċi, li jinkludu aripiprazole. Aripiprazole għandu jintuża b’attenzjoni f’pazjenti b’riskju ta’ pnewmonja minn aspirazzjoni.

Logħob tal-azzard u disturbi fil-kontroll tal-impuls

Il-pazjenti jistgħu jesperjenzaw xenqat aktar qawwija, b’mod partikolari għal-logħob tal-azzard, u l-inkapaċità li dawn ix-xenqat jiġu kkontrollati waqt it-teħid ta’ aripiprazole. Xenqat oħra, rapportati, jinkludu: xenqat sesswali aktar qawwija, xiri kompulsiv, teħid ta’ ikel bla rażan jew kompulsiv, u mġiba impulsiva u kompulsiva oħra. Huwa importanti għal tobba li jippreskrivu li jistaqsu lil pazjenti jew dawk li jieħdu ħsiebhom speċifikament dwar l-iżvilupp ta’ xenqat għal-logħob tal-azzard aktar qawwija, xenqat sesswali, xiri kompulsiv, teħid ta’ ikel bla rażan u kompulsiv, jew xenqat oħra waqt it-trattament b’aripiprazole. Għandu jiġi nnotat li sintomi ta’ kontroll tal-impuls jistgħu jiġu assoċjati mad-disturb sottostanti; madanakollu, f’xi każijiet, xenqat ġew rapportati li waqfu meta d-doża tnaqqset jew il-mediċina twaqqfet. Jekk id-disturbi fil-kontroll tal-impuls ma jintgħarfux, jistgħu jirriżultaw fi ħsara għall-pazjent u lil ta’ madwaru. Ikkonsidra li tnaqqas id-doża jew twaqqaf il-mediċina jekk il-pazjent jiżviluppa dawn ix-xenqat waqt it-teħid ta’ aripiprazole (ara sezzjoni 4.8).

Pazjenti b’komorbidità ta’ disturb tan-nuqqas ta’ attenzjoni u ta’ attività eċċessiva (ADHD, attention deficit hyperactivity disorder)

Minkejja l-frekwenza għolja ta’ komorbidità b’Disturb Bipolari I u ADHD, hemm dejta dwar is-sigurtà limitata ħafna dwar l-użu ta’ aripiprazole u stimulanti fl-istess ħin; għalhekk, għandu jkun hemm attenzjoni kbira ħafna meta dawn il-prodotti mediċinali jingħataw flimkien.

Waqgħat

Aripiprazole jista’ jikkaġuna ħedla, pressjoni baxxa meta tkun bilwieqfa, instabilità motorili u sensorjali, li jistgħu jwasslu għal waqgħat. Kawtela għandha tittieħed meta jiġu trattati pazjenti b’riskju ogħla, u għandha tiġi kkunsidrata doża tal-bidu aktar baxxa (eż., pazjenti anzjani jew debilitati; ara sezzjoni 4.2).

Lactose

Il-pilloli Aripiprazole Zentiva fihom il-lactose. Pazjenti li għandhom problemi ereditarji rari ta’ intolleranza għall-galactose, nuqqas totali ta’ lactase jew malassorbiment tal-glucose-galactose m’għandhomx jieħdu din il-mediċina.

Sodium

Din il-mediċina fiha anqas minn 1 mmol sodium (23 mg) f’kull pillola, jiġifieri essenzjalment ‘ħieles mis-sodium’.

4.5	Interazzjoni ma’ prodotti mediċinali oħra u forom oħra ta’ interazzjoni

Minħabba l-antagoniżmu tiegħu għar-reċettur adrenerġiku α1, aripiprazole għandu l-potenzjal li jkabbar l-effett ta’ ċertu prodotti mediċinali li jaġixxu kontra l-pressjoni għolja.

Minħabba l-effett prinċipali ta’ aripiprazole fuq is-CNS, għandha tintuża l-kawtela meta aripiprazole jingħata flimkien ma’ alkoħol jew prodotti mediċinali oħra tas-CNS b’reazzjonijiet avversi li huma komuni għat-tnejn bħal sedazzjoni (ara sezzjoni 4.8).

Jekk aripiprazole ikun mogħti fl-istess ħin ma’ prodotti mediċinali magħrufa li jikkawżaw titwil ta’ QT jew żbilanċ elettrolitiku, għandha tintuża kawtela.

Il-potenzjal ta’ prodotti mediċinali oħra li jaffettwaw lil aripiprazole

Imblokkatur tal-aċidu fl-istonku, l-antagonista ta’ l-H2 fomatidine, inaqqas ir-rata li biha jiġi assorbit aripiprazole, iżda dan l-effett mhuwiex meqjus bħala wieħed klinikament relevanti.

Aripiprazole jiġi metabolizzat b’diversi sistemi li jirrikjedu l-enzimi CYP2D6 u CYP3A4 iżda mhux l-enzimi CYP1A. Għalhekk m’hemmx bżonn aġġustament tad-doża f’dawk li jpejpu.

Quinidine u impedituri oħra ta' CYP2D6
Fi studju kliniku f’pazjenti b’saħħithom, impeditur qawwi tas-CYP2D6 (quinidine) żied l-AUC ta’ aripiprazole b’ 107 % waqt li Cmax ma tbiddilx. L-AUC u Cmax ta’ dehydro-aripiprazole, il-metabolit attiv, tnaqqsu bejn 32 % u 47 % rispettivament. Id-doża ta’ aripiprazole għandha tinaqqas għal bejn wieħed u ieħor nofs id-doża preskritta meta aripiprazole jingħata ma’ quinidine. Impedituri qawwija oħra ta’ CYP2D6, bħal fluoxetine u paroxetine jistgħu jkunu mistennija li jkollhom effetti bħal dawn u għalhekk tnaqqis fid-doża simili għandu jiġi applikat.

Ketoconazole u impedituri oħra ta' CYP3A4
Fi prova klinika f’pazjenti b’saħħithom, impeditur qawwi ta’ CYP3A4 (ketoconazole) żied l-AUC u s-Cmax ta’ aripiprazole b’63% u 37 % rispettivament. L-AUC u Cmax ta’ dehydro-aripiprazole żdiedu b’ 77 % u 43 % rispettivament. F’metabolizzaturi batuti ta’ CYP2D6, l-użu fl-istess waqt ta’ impedituri qawwija ta’ CYP3A4 jista’ jirriżulta f’konċentrazzjoni ogħla ta’ aripiprazole fil-plażma, meta mqabbla ma’ dik ta’ metabolizzaturi estensivi ta’ CYP2D6. Meta jkun qed jitqies l-għoti ta’ aripiprazole flimkien ma’ ketoconazole jew impedituri qawwijin oħra ta’ CYP3A4, il-benefiċċju li jista’ jkun hemm għandu jkun akbar mir-riskji li jista’ jkun hemm għall-pazjent. Meta wieħed jagħti ketoconazole ma’ aripiprazole, id-doża ta’ aripiprazole għandha titnaqqas għal bejn wieħed u ieħor nofs id-doża preskritta. Impedituri qawwija oħra ta’ CYP3A4, bħal itraconazole u impedituri tal-protease ta’ HIV huma mistennija li jkollhom effetti simili u tnaqqis simili fid-doża għandu, għalhekk jiġi applikat (ara sezzjoni 4.2).

Mal-waqfien tal-impeditur ta’ CYP2D6 jew CYP3A4, id-dożaġġ ta’ aripiprazole għandu jiżdied għad-doża ta’ qabel il-bidu tat-terapija konkomitanti.

Meta impedituri dgħajfa ta’ CYP3A4 (eż. diltiazem) jew CYP2D6 (eż. escitalopram) jintużaw fl-istess waqt ma’ aripiprazole, jistgħu jkunu mistennija żidiet modesti fil-konċentrazzjonijiet ta’ aripiprazole fil-plażma.

Carbamazepine u indutturi ta' CYP3A4
Wara l-għoti fl-istess waqt ta’ carbamazepine, induttur qawwi ta’ CYP3A4, u aripiprazole orali lil pazjenti bi skiżofrenja jew disturb skiżoaffettiv, il-medji ġeometriċi tas-Cmax u l-AUC ta’ aripriprazole kienu 68 % u 73 % inqas, rispettivament, meta mqabbla ma’ meta aripiprazole (30 mg) ġie mogħti waħdu. Hekk ukoll, għad-dehydro-aripiprazole, il-medji ġeometriċi tas-Cmax u l-AUC wara l-għoti ta’ carbamazepine kienu 69 % u 71 % inqas, rispettivament, minn dawk ta’ wara l-kura b’aripiprazole orali waħdu.

Id-doża ta’ aripiprazole għandha tiġi rduppjata meta aripiprazole jingħata fl-istess waqt ma’ carbamazepine. L-għoti fl-istess waqt ta’ aripiprazole u indutturi oħra ta’ CYP3A4 (bħal rifampicin, rifabutin, phenytoin, phenobarbital, primidone, efavirenz, nevirapine u St. John’s Wort) jistgħu jkunu mistennija li jkollhom effetti simili u għalhekk id-dożi għandhom jiżdiedu b’mod simili. Meta jitwaqqfu dawn l-indutturi qawwija ta’ CYP3A4, id-doża ta’ aripiprazole għandha titnaqqas sad-doża rakkomandata.

Valproate u lithium
Meta wieħed minn valproate jew lithium jiġi mogħti fl‑istess waqt ma’ aripiprazole, ma kien hemm l‑ebda bidla sinifikanti b’mod kliniku fil‑konċentrazzjonijiet ta’ aripiprazole u għalhekk l‑ebda aġġustament fid-doża ma huwa meħtieġ meta wieħed minn valproate jew lithium jingħata ma’ aripiprazole.

Kif aripiprazole jista’ jaffettwa prodotti mediċinali oħra

Fi studji kliniċi, dożi t’aripiprazole ta’ 10 mg/jum sa 30 mg/jum ma kellhom l-ebda effett sinifikanti fuq il-metaboliżmu tas-substrati ta’ CYP2D6 (proporzjon ta’ dextromethorphan/3‑methoxymorphinan), CYP2C9 (warfarin), CYP2C19 (omeprazole), u CYP3A4 (dextromethorphan). Barra minn hekk, aripiprazole u dehydro-aripiprazole ma wrewx li jbiddlu l-metaboliżmu li jiġi effettwat mis-CYP1A2 fi studji in vitro. Għaldaqstant mhuwiex mistenni li aripiprazole jikkawża interazzjonijiet bejn il-prodotti mediċinali huma klinikament importanti, u li jkunu medjati b’dawn l-enzimi.

Meta aripiprazole ngħata fl-istess waqt ma’ valproate, lithium jew lamotrigine ma kien hemm l-ebda bidla importanti b’mod kliniku fil-konċentrazzjonijiet ta’ valproate, lithium jew lamotrigine.

Sindromu ta’ serotonin
Każijiet ta’ sindromu ta’ serotonin ġew irrappurtati f’pazjenti li kienu qed jieħdu aripiprazole u sinjali u sintomi possibbli għal din il-kundizzjoni jistgħu jseħħu speċjalment f’każijiet ta’ użu fl-istess waqt ma’ mediċini serotonerġiċi oħrajn, bħal inibituri selettivi tat-teħid mill-ġdid ta’ serotonin/inibituri selettivi tat-teħid mill-ġdid ta’ serotonin-noradrenaline (SSRI/SNRI), jew ma’ mediċini li huma magħrufa li jżidu l-konċentrazzjonijiet ta’ aripiprazole (ara sezzjoni 4.8).

4.6	Fertilità, tqala u treddigħ

Tqala

Ma sarux studji adegwati u kkontrollati tajjeb, ta’ aripiprazole fin-nisa tqal. Anomaliji konġenitali kienu rrappurtati; madankollu, relazzjoni kawżali ma’ aripiprazole ma setgħetx tiġi stabbilita. Studji fuq l-annimali ma setgħux jeskludu l-potenzjal ta’ tossiċità fl-iżvilupp (ara sezzjoni 5.3). Il-pazjenti jridu jiġu mgħarrfin biex jgħidu lit-tabib tagħhom jekk joħorġu tqal jew għandhom ħsieb li joħorġu tqal waqt it-trattament b’aripiprazole. Minħabba n-nuqqas ta’ informazzjoni fuq is-sigurtà fil-bnedmin u mit-tħassib imqajjem minn studju fuq ir-riproduzzjoni ta’ l-annimali, dan il-prodott mediċinali m’għandux jintuża fit-tqala jekk il-benefiċċju mistenni ma jiġġustifikax b’mod ċar ir-riskju li jista’ potenzjalment ikun hemm għall-fetu.

Trabi tat-twelid esposti għal antipsikotiċi (inkluż aripiprazole) matul it-tielet trimestru tat-tqala huma f’riskju ta’ reazzjonijiet avversi inkluż sintomi ekstrapiramidali u/jew ta’ meta titwaqqaf il-mediċina li jistgħu jvarjaw fis-serjetà u f’kemm idumu wara l-għoti. Kien hemm rapporti ta’ aġitazzjoni, ipertonja, ipotonja, rogħda, ħedla, distress respiratorju, jew disturb fit-tmigħ. Konsegwentament, trabi tat-twelid għandhom jiġu mmonitorjati b’attenzjoni (ara sezzjoni 4.8).

Treddigħ

Aripiprazole/metaboliti huma eliminati fil-ħalib tas-sider tal-bniedem. Għandha tittieħed deċiżjoni jekk il‑mara twaqqafx it-treddigħ jew twaqqafx/tastjeni mit-trattament b’aripiprazole wara li jiġi kkunsidrat il‑benefiċċju ta’ treddigħ għat-tarbija u l‑benefiċċju tat-trattament għall‑mara.

Fertilità

Aripiprazole ma xekkilx il‑fertilità abbażi ta’ dejta minn studji ta’ tossiċità riproduttiva.

4.7	Effetti fuq il-ħila biex issuq u tħaddem magni

Aripiprazole għandu effett żgħir sa effett moderat fuq il‑ħila biex issuq u tħaddem magni minħabba l‑possibbiltà ta’ effetti fuq is-sistema nervuża u effetti viżwali, bħal sedazzjoni, ħedla, sinkope, vista mċajpra, diplopja (ara sezzjoni 4.8).

4.8	Effetti mhux mixtieqa

Sommarju tal‑profil tas-sigurtà

L-iktar reazzjonijiet avversi li kienu rrappurtati b’mod komuni fi provi kkontrollati bil-plaċebo kienu akatisija u nawseja, li kollha seħħew f’iktar minn 3 % tal-pazjenti kkurati b’aripiprazole orali.

Lista ta’ reazzjonijiet avversi miġbura f’tabella

L-inċidenzi ta’ Reazzjonijiet Avversi tal‑Mediċina (ADRs) assoċjati ma’ terapija b’aripiprazole huma miġbura f’tabella hawn taħt. It-tabella hi bbażata fuq każijiet avversi rrappurtati waqt provi kliniċi u/jew użu wara t-tqegħid fis-suq.

L-ADRs kollha huma elenkati skont il-klassi tas-sistemi u tal-organi u l-frekwenza; (komuni ħafna (≥1/10), komuni (≥1/100 sa <1/10), mhux komuni (≥1/1 000 sa 1/100), rari (1/10 000 sa <1/1 000), rari ħafna (< 1/10 000) u mhux magħruf (<(ma tistax tittieħed stima mid-dejta disponibbli). F’kull grupp ta’ frekwenza, ir-reazzjonijiet avversi huma preżentati skont is-serjetà tagħhom, bl-aktar serji mniżżlin l-ewwel.

Il-frekwenza tar-reazzjonijiet avversi rrappurtati waqt l-użu ta’ wara t-tqegħid fis-suq ma tistax tiġi stabbilita peress li dawn jiġu minn rapporti spontanji. Għaldaqstant, il-frekwenza ta’ dawn l-avvenimenti avversi hi kkwalifikata bħala “mhux magħruf”.

Deskrizzjoni ta’ reazzjonijiet avversi magħżula

Adulti

Sintomi ekstrapiramidali (EPS)
Skiżofrenja: waqt studju ikkontrollat fit-tul ta’ 52 ġimgħa, pazjenti kkurati b’aripiprazole kellhom tnaqqis fl-inċidenza totali (25.8 %) ta’ EPS li jinkludu Parkinsoniżmu, akatiżja u diskineżja, meta mqabbla ma’ dawk ikkurati b’haloperidol (57.3 %). Fi studju fit-tul ta’ 26 ġimgħa kkontrollat minn plaċebo, l-inċidenza ta’ EPS kienet 19 % għall-pazjenti kkurati b’aripiprazole u 13.1 % għall-pazjenti kkurati bil-plaċebo. Fi studju ieħor ikkontrollat fit-tul ta’ 26 ġimgħa, l-inċidenza ta’ EPS kienet ta’ 14.8 % f’pazjenti kkurati b’aripiprazole u 15.1 % għall-pazjenti kkurati b’olanzapine.

Episodji manijaċi f’Disturb Bipolari I: fi prova kkontrollata ta’ 12‑il ġimgħa, l-inċidenza ta’ EPS kienet ta’ 23.5 % għal pazjenti kkurati b’aripiprazole u 53.3 % għal pazjenti kkurati b’haloperidol. Fi prova oħra ta’ 12‑il ġimgħa, l-inċidenza ta’ EPS kienet ta’ 26.6 % għal pazjenti kkurati b’aripiprazole u 17.6 % għal dawk ikkurati b’lithium. F’fażi ta’ manutenzjoni ta’ 26 ġimgħa fuq perijodu ta’ żmien twil ta’ prova kkontrollata bi plaċebo, l-inċidenza ta’ EPS kienet 18.2 % għal pazjenti kkurati b’aripiprazole u 15.7 % għal pazjenti kkurati bi plaċebo.

Akatisja
Fi provi kkontrollati bi plaċebo, l-inċidenza ta’ akatisja f’pazjenti bipolari kienet ta’ 12.1 % b’aripiprazole u 3.2 % bi plaċebo. F’pazjenti bi skiżofrenja, l-inċidenza ta’ akatisja kienet ta’ 6.2 % b’aripiprazole u 3.0 % bi plaċebo.

Distonja
Effetti tal-klassi - Sintomi ta’ distonja, kontrazzjonijiet anormali fit-tul ta’ gruppi ta’ muskoli, jistgħu jseħħu f’individwi suxxettibbli matul l-ewwel ftit jiem ta’ kura. Sintomi distoniċi jinkludu: spażmu tal-muskoli tal-għonq, li xi kultant jiżviluppa f’tagħfis fil-gerżuma, diffikultà biex tibla’, diffikultà biex tieħu n-nifs, u/jew l-ilsien joħroġ ’il barra. Filwaqt li dawn is-sintomi jistgħu jseħħu f’dożi baxxi, huma jseħħu iktar b’mod frekwenti u b’severità akbar b’qawwa għola u f’dożi ogħla ta’ mediċini antipsikotiċi tal-ewwel ġenerazzjoni. Riskju għoli ta’ distonja akuta kien osservat fl-irġiel u fi grupp ta’ età iżgħar.

Prolaktin
Fi provi kliniċi bl‑indikazzjonijiet approvati u wara t‑tqegħid fis‑suq, ġew osservati kemm żieda u kemm tnaqqis ta’ prolaktin fis‑serum meta mqabbla mal‑linja bażi b’aripiprazole (sezzjoni 5.1).

Parametri tal-laboratorju
Meta wieħed iqabbel aripiprazole mal-plaċebo fuq il-proporzjon tal-pazjenti li wrew tibdil klinikament sinfikanti fil-parametri tat-testijiet ta’ rutina tal-laboratorju u tal-lipidi (ara sezzjoni 5.1) ma dehret l-ebda differenza importanti klinikament. Żidiet ta’ CPK (Creatine Phosphokinase), li ġeneralment kienu temporanji u asintomatiċi, kienu osservati f’3.5 % tal-pazjenti kkurati b’aripiprazole meta mqabbla ma’ 2.0 % tal-pazjenti li rċevew plaċebo.

Popolazzjoni pedjatrika

Skiżofrenja f’adolexxenti li għandhom 15‑il sena jew aktar
Fi prova klinika li damet żmien qasir, ikkontrollata bil-plaċebo, li kienet tinvolvi 302 adolexxenti (minn 13 sa 17‑il sena) li kellhom l-iskiżofrenja, il-frekwenza u t-tip ta’ reazzjonijiet avversi kienu simili għal dawk fl-adulti, ħlief għal dawn ir-reazzjonijiet li ġejjin li kienu rrappurtati b’mod iktar frekwenti fl-adolexxenti li kienu qed jirċievu aripiprazole milli fl-adulti li kienu qed jirċievu aripiprazole (u b’mod iktar frekwenti mill-plaċebo): Ħedla/sedazzjoni u disturb ekstrapiramidali kienu rrappurtati b’mod komuni ħafna (≥ 1/10), u ħalq xott, żieda fl-aptit, u pressjoni tad-demm baxxa meta wieħed ikun bilwieqfa kienu rrappurtati b’mod komuni (≥ 1/100, < 1/10). Il-profil tas-sigurtà fil-prova ta’ estensjoni open-label, li damet 26 ġimgħa, kien simili għal dak osservat fil-prova li damet żmien qasir, ikkontrollata bil-plaċebo.
Il-profil tas-sigurtà ta’ prova double blind u bil-plaċebo bħala kontroll, fuq perijodu ta’ żmien twil, kien simili wkoll għajr għar-reazzjonijiet li ġejjin li kienu rrapportati bi frekwenza aktar spissa milli f’pazjenti pedjatriċi li kienu qed jieħdu plaċebo: tnaqqis fil-piż, żieda fil-livell ta’ insulina fid-demm, arritmija, u lewkopenija kienu rrapportati b’mod komuni (≥ 1/100, < 1/10).

Fil-popolazzjoni miġbura ta’ adolexxenti (13 sa 17‑il sena) li jbatu bl-iskiżofrenja li kellhom espożizzjoni sa sentejn, l-inċidenza ta’ livelli baxxi ta’ prolactin fis-serum fin-nisa (< 3 ng/mL) u fl-irġiel (< 2 ng/mL) kienet ta’ 29.5 % u ta’ 48.3 % respettivament. Fil-popolazzjoni ta’ adolexxenti (13 sa 17‑il sena) bi skiżofrenja b’esponiment għal aripiprazole ta’ 5 sa 30 mg għal 72 xahar, l-inċidenza ta’ livelli baxxi ta’ prolactin fis-serum f’nisa (< 3 ng/mL) u rġiel (< 2 ng/mL) kienu ta’ 25.6 % u 45.0 % rispettivament.
F’żewġ provi b’terminu ta’ żmien twil b’pazjenti adolexxenti (13 sa 17‑il sena) skiżofreniċi u bipolari kkurati b’aripiprazole, l-inċidenza ta’ livelli baxxi ta’ prolactin fis-serum fin-nisa (< 3 ng/mL) u fl-irġiel (< 2 ng/mL) kienet 37.0% u 59.4%, rispettivament.

Episodji manijaċi f’Disturb Bipolari I f’adolexxenti li għandhom 13‑il sena u aktar
Il-frekwenza u t-tip ta’ reazzjonijiet avversi f’adolexxenti b’Disturb Bipolari I kienu simili għal dawk fl-adulti barra r-reazzjonijiet li ġejjin: komuni ħafna (≥ 1/10) ngħas (23.0 %), disturb ekstrapiramidali (18.4 %), akatisija (16 %), u għeja (11.8 %); u komuni (≥ 1/100, < 1/10) uġigħ fil-parti ta’ fuq tal-addome, żieda fir-rata ta’ taħbit tal-qalb, żieda fil-piż, żieda fl-aptit, kontrazzjonijiet involontarji tal-muskoli, u diskinesija.

Dawn ir-reazzjonijiet avversi kellhom relazzjoni possibbli mar-rispons tad-doża; disturb ekstrapiramidali (l-inċidenzi kienu 10 mg, 9.1 %; 30 mg, 28.8 %; plaċebo, 1.7 %); u akatisija (l-inċidenzi kienu 10 mg, 12.1 %; 30 mg, 20.3 %; plaċebo, 1.7 %).

Tibdil medju fil-piż tal-ġisem f’adolexxenti b’Disturb Bipolari I wara 12‑il ġimgħa, u 30 ġimgħa għal aripiprazole kienu 2.4 kg u 5.8 kg u għal plaċebo 0.2 kg u 2.3 kg, rispettivament.

Fil-popolazzjoni pedjatrika n-ngħas u l-għeja kienu osservati aktar ta’ spiss f’pazjenti li jbatu minn disturb bipolari meta mqabbla ma’ pazjenti bi skiżofrenja.

Fil-popolazzjoni bipolari pedjatrika (10 sa 17‑il sena) b’esponiment sa 30 ġimgħa, l-inċidenza ta’ livelli baxxi ta’ prolactin fis-serum fin-nisa (< 3 ng/mL) u fl-irġiel (< 2 ng/mL) kienet 28.0 % u 53.3 % rispettivament.

Logħob tal-azzard patoloġiku u disturbi oħra tal-kontroll tal-impuls
Logħob tal-azzard patoloġiku, ipersesswalità, xiri kompulsiv u teħid ta’ ikel bla rażan u kompulsiv jistgħu jseħħu f’pazjenti trattati b’aripiprazole (ara sezzjoni 4.4).

Rappurtar ta’ reazzjonijiet avversi suspettati
Huwa importanti li jiġu rrappurtati reazzjonijiet avversi ssuspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

Sinjali u sintomi

Fi provi kliniċi u esperjenza ta’ wara t-tqegħid fis-suq, kienu identifikati każijiet akuti aċċidentali jew intenzjonati ta’ doża eċċessiva ta’ aripiprazole waħdu f’pazjenti adulti bid-dożi rrappurtati stmati li kienu sa 1 260 mg mingħajr ebda fatalità. Is-sinjali u s-sintomi osservati li kienu potenzjalment importanti medikament  jinkludu letarġija, żieda fil-pressjoni tad-demm, ħedla, takikardija, nawsja, rimettar u dijarea. Barra minn hekk, kien hemm rapporti ta’ każijiet aċċidentali ta’ doża eċċessiva ta’ aripiprazole waħdu (sa 195 mg) fi tfal mingħajr ebda fatalità. Is-sinjali u s-sintomi rrappurtati li kienu potenzjalment importanti medikament kienu jinkludu ħedla ta’ rqad, telf temporanju mis-sensi u sintomi ekstrapiramidali.

Ġestjoni ta' doża eċċessiva

[bookmark: _Hlk102051569][bookmark: _Hlk102051673]Il-ġestjoni ta’ doża eċċessiva għandha tiffoka l-iżjed fuq terapija ta’ sapport, billi żżomm il-pajp tan-nifs miftuħ, biżżejjed ossiġnu fid-demm u ventilazzjoni tajba, u trattament tas-sintomi. Il-possibilità ta’ involviment ta’ iktar minn prodott mediċinali wieħed għandha tiġi kunsidrata. Għalhekk osservazzjoni kardjovaskolari għandha tibda immedjatament u għandha tinkludi osservazzjoni kontinwa elektrokardjografika biex taqbad xi possibiltà ta’ arritmija. Jekk wieħed jissuspetta jew jikkonferma li ttieħdet doża eċċessiva ta’ aripiprazole, għandha titkompla s-superviżjoni medika u monitoraġġ mill-qrib sakemm il-pazjent jirkupra.

Faħam attivat (50 g), mogħti siegħa wara aripiprazole, naqqas is-Cmax ta’ aripiprazole bejn wieħed u ieħor b’41% u l-AUC bejn wieħed u ieħor b’51%, li jissuġġerixxi li l-faħam jista’ jkun effettiv għall-kura ta’ doża eċċessiva.

Emodijalisi

Għalkemm m’hemm l-ebda tagħrif fuq l-effett tal-emodijaliżi fit-trattament ta’ doża eċċessiva ta’ aripirazole, l-emodijaliżi x’aktarx mhijiex utli f’każijiet ta’ immaniġġjar ta’ doża eċċessiva minħabba li aripiprazole huwa marbut b’mod qawwi mal-proteini tal-plażma.


5.	PROPRJETAJIET FARMAKOLOĠIĊI

5.1	Proprjetajiet farmakodinamiċi

Kategorija farmakoterapewtika: Psikolettiċi, antipsikotiċi oħrajn, Kodiċi ATC: N05AX12

Mekkaniżmu ta’ azzjoni

[bookmark: _Hlk102052224]Ġie propost li l-effikaċja ta’ aripiprazole fuq l-iskiżofrenja u Disturb Bipolari I hija medjata bejn kombinazzjoni ta’ agoniżmu parzjali tar-reċetturi dopamina D2 u serotonina 5‑HT1A, u antagoniżmu tar-reċetturi serotonina 5‑HT2A. Aripiprazole wera proprjetajiet antagonistiċi f’mudelli tal-annimali li juru attività żejda tad-dopamina u proprjetajiet agonisti f’mudelli tal-annimali li juru nuqqas ta’ attività tad-dopamina. Aripiprazole wera affinità ta’ rabta qawwija in vitro għar-reċetturi tad-dopamina D2 u D3, tas-serotonina 5‑HT1A u 5‑HT2A, u affinità moderata mar-reċetturi tad-dopamina D4, tas-serotonina 5‑HT2C u 5‑HT7, α1‑adrenerġiki u istamina H1. Aripiprazole eżibixxa wkoll affinità moderata li jintrabat mas-siti ta’ ġbir mill-ġdid tas-serotonina, u ftit li xejn affinità mar-reċetturi muskariniċi. L-effetti kliniċi oħrajn ta’ aripiprazole jistgħu jiġu spjegati bl-interazzjoni ma’ reċetturi oħrajn barra dawk tas-sottotipi tad-dopamina u tas-serotonina.
Dożi ta’ aripiprazole li jvarjaw minn 0.5 mg sa 30 mg mogħtija darba kuljum għal ġimagħtejn lil nies b’saħħithom ipproduċew tnaqqis dipendenti fuq id-doża fl-irbit ta’ 11C-raclopride, ligand tar-reċettur D2/D3, mal-caudate u l-putamen osservati bit-tomografija bl-emisssjoni positronika.

Effikaċja klinika u sigurtà

Adulti

Skiżofrenja
Fi tliet provi kliniċi fuq tul ta’ żmien qasir (4 sa 6 ġimgħat) ikkontrollati minn plaċebo li fihom kienu involuti 1 228 pazjent adult bi skiżofrenija li wrew sintomi pożittivi jew negattivi, aripiprazole kien assoċjat ma’ titjib akbar u statistikament sinifikanti fis-sintomi psikotiċi meta mqabbel mal-plaċebo.

Aripiprazole huwa effettiv sabiex iżomm it-titjib kliniku waqt terapija ta’ kontinwazzjoni f’pazjenti adulti li wrew rispons fil-bidu tal-kura. Waqt prova kkontrollata b’haloperidol, il-proporzjon tal-pazjenti li rrispondew li żammew rispons għall-prodott mediċinali għall‑52 ġimgħa kien simili fiż-żewġ gruppi (aripiprazole 77 % u haloperidol 73 %). Ir-rata globali ta’ dawk li spiċċaw il-kors kienet sinifikament ogħla għall-pazjenti fuq aripiprazole (43 %) milli għall-haloperidol (30 %). Il-punteġġ attwali fl-iskali tal-klassifika wżati bħala punti aħħarin sekondarji, li jinkludu PANSS u l-Klassifika tad-Depressjoni Montgomery-Åsberg (MADRS, Montgomery- Åsberg-Depression-Rating-Scale) urew titjib sinifikanti fuq haloperidol.
Fi prova ta’ 26 ġimgħa kkontrollata bil-plaċebo f’pazjenti adulti stabbilizzati, bi skiżofrenja kronika, aripiprazole kellu tnaqqis sinifikament akbar fir-rata ta’ pazjenti li rkadew, 34 % fil-grupp ta’ aripiprazole u 57 % fil-plaċebo.

Żieda fil-piż
Fi provi kliniċi aripiprazole orali ma deherx li wassal għal żieda fil-piż li hija klinikament relevanti. Fi studju ta’ 26 ġimgħa multi-nazzjonali, double-blind ikkontrollat bl-olanzapine, fuq l-iskiżofrenja, li inkluda 314-il pazjent adult u fejn il-punt aħħari primarju kien iż-żieda fil-piż, inqas pazjenti b’mod sinifikanti kellhom mill-inqas żieda ta’ 7 % fil-piż fuq il-linja bażi (i.e. żieda ta’ mill-inqas ta’ 5.6 kg għall-punt medju tal-linja bażi tal-piż – 80.5 kg) fuq aripiprazole (n = 18, jew 13 % tal-pazjenti evalwabbli), mqabbla ma’ olanzapine orali (n = 45, jew 33 % tal-pazjenti evalwabbli).

Parametri tal-lipidi
F’analiżi miġbura fuq parametri tal-lipidi minn provi kliniċi kkontrollati bil-plaċebo f’persuni adulti, aripiprazole ma ntweriex li jikkaġuna tibdil klinikament rilevanti fil-livelli ta’ kolesterol totali, trigliċeridi, lipoproteina ta’ densità għolja (HDL, High Density Lipoprotein) u lipoproteina ta’ densità baxxa (LDL, Low Density Lipoprotein).

Prolaktin
Il‑livelli ta’ prolaktin kienu evalwati fil-provi kollha tad-dożi kollha ta’ aripiprazole (n = 28,242). L‑inċidenza ta’ iperprolaktinimija jew żieda ta’ prolaktin fis-serum f’pazjenti trattati b’aripiprazole (0.3 %) kienet simili għal dik tal‑plaċebo (0.2 %). Għal pazjenti li jirċievu aripiprazole, iż-żmien medjan sakemm tfaċċa kien ta’ 42 jum u t-tul medjan kien ta’ 34 jum.

L‑inċidenza ta’ ipoprolaktinemija jew tnaqqis ta’ prolaktin fis-serum f’pazjenti trattati b’aripiprazole kien ta’ 0.4 % meta mqabbel ma’ 0.02 % għal pazjenti trattati bi plaċebo. Għal pazjenti li jirċievu aripiprazole, iż-żmien medjan sakemm tfaċċa kien ta’ 30 jum u t-tul medjan kien ta’ 194 jum.

Episodji manijaċi f’Disturb Bipolari I
F’żewġ provi tul ta’ 3 ġimgħat ta’ monoterapija kkontrollata bi plaċebo, b’doża flessibbli li nvolvew pazjenti b’episodju manijaku jew imħallat ta’ Disturb Bipolari I, aripiprazole wera effikaċja superjuri mill-plaċebo fit-tnaqqis ta’ sintomi manijaċi fuq 3 ġimgħat. Dawn il-provi inkludew pazjenti bi jew mingħajr karatteristiċi psikotiċi u bi jew mingħajr kors ta’ ċiklu mgħaġġel.

Fi prova ta’ 3 ġimgħat ta’ monoterapija kkontrollata bi plaċebo, b’doża fissa li nvolviet pazjenti b’episodju manijaku jew imħallat ta’ Disturb Bipolari I, aripiprazole naqas li juri effikaċja superjuri għal plaċebo.

F’żewġ provi ta’ monoterapija kkontrollata bi plaċebo u attiva ta’ 12‑il ġimgħa f’pazjenti b’episodju manijaku jew imħallat ta’ Disturb Bipolari I, bi jew mingħajr karatteristiċi psikotiċi, aripiprazole wera effikaċja superjuri mill-plaċebo f’ġimgħa 3 u manteniment ta’ effett komparabbli għal lithium jew haloperidol f’ġimgħa 12. Aripiprazole wera wkoll proporzjon komparabbli ta’ pazjenti b’remissjoni sintomatika minn manija bħal lithium jew haloperidol f’ġimgħa 12.

Fi prova kkontrollata bi plaċebo ta’ 6 ġimgħat li tinvolvi pazjenti b’episodju manijaku jew imħallat ta’ Disturb Bipolari I, bi jew mingħajr karatteristiċi psikotiċi, li kienu pazjalment mhux risponsivi għal monoterapija b’lithium jew valproate għal ġimagħtejn f’livelli ta’ serum terapewtiċi, iż-żieda ta’ aripiprazole bħala terapija aġġuntiva rriżultat f’effikaċja superjuri fit-tnaqqis ta’ sintomi manijaċi minn monoterapija b’lithium jew valproate.

Fi prova kkontrollata bi plaċebo ta’ 26 ġimgħa, segwita b’estensjoni ta’ 74 ġimgħa, f’pazjenti manijaċi li rċievew remissjoni fuq aripiprazole matul fażi ta’ stabilizzazzjoni qabel randomizzazzjoni, aripiprazole wera superjorità fuq plaċebo fil-prevenzjoni ta’ rikorrenza bipolari, primarjament fil-prevenzjoni ta’ rikorrenza f’manija iżda naqas li juri s-superjorità fuq plaċebo fil-prevenzjoni ta’ rikorrenza f’depressjoni.

Fi prova li damet sejra għal 52 ġimgħa, bil-plaċebo bħala kontroll, f’pazjenti li attwalment kellhom episodju manijaku jew episodju mħawwad ta’ Disturb Bipolari I li kisbu fejqan sostnut (punteġġi totali ta’ ≤ 12 għal Skala ta’ Young għall-Klassifika tal-Manija [YMRS, Young Mania Rating Scale] u MADRS) b’aripiprazole (10 mg/jum sa 30 mg/jum) bħala mediċina aġġuntiva mal-lithium ju jew valproate għal 12‑il ġimgħa konsekuttiva, l-għoti ta’ aripiprazole bħala mediċina aġġuntiva wera superjorità fuq il-plaċebo b’riskju mnaqqas ta’ 46 % (proporzjon ta’ periklu ta’ 0.54) fil-prevenzjoni tar-rikorrenza bipolari u riskju mnaqqas ta’ 65 % (proporzjon ta’ periklu ta’ 0.35) fil-prevenzjoni tar-rikorrenza għal rikorrenza ta’ manija meta mqabbel mal-plaċebo li ngħata bħala mediċina aġġuntiva imma naqas li juri superjorità fuq il-plaċebo fil-prevenzjoni tar-rikorrenza għal dipressjoni. L-għoti ta’ aripiprazole bħala mediċina aġġuntiva wera superjorità fuq il-plaċebo fuq il-kejl tar-riżultat sekondarju, fil-punteġġ tas-Severità tal-Mard (SOI, Severity of Illness; manija) tal-Impressjoni Klinika Globali-Verżjoni Bipolari (CGI-BP, Clinical Global Impression – Bipolar Version). F’din il-prova, il-pazjenti kienu assenjati mill-investigaturi jew b’monoterapija tal-lithium ju jew valproate open-label sabiex jiġi stabbilit nuqqas ta’ rispons parzjali. Il-pazjenti kienu stabbilizzati għal tal-anqas 12‑il ġimgħa konsekuttivi bil-kombinazzjoni ta’ aripiprazole u l-istess stabbilizzatur tal-burdata. Imbagħad, il-pazjenti stabbilizzati ntgħażlu b’mod każwali sabiex ikomplu bl-istess stabbilizzatur tal-burdata b’aripiprazole jew bi plaċebo double-blind. Erba’ sottogruppi ta’ stabbilizzaturi tal-burdata kienu assessjati fil-fażi li fiha l-pazjenti ntgħażlu b’mod każwali: aripiprazole + lithium; aripiprazole + valproate, plaċebo + lithium; plaċebo + valproate. Ir-rati ta’ Kaplan-Meier għal kull rikorrenza ta’ kwalunkwe episodju ta’ burdata fil-parti tal-istudju fejn ingħata trattament aġġuntiv kienu 16 % f’aripiprazole + lithium u 18 % f’aripiprazole + valproate meta mqabblal ma’ 45 % fi tal-plaċebo + lithium u 19 % fi tal-plaċebo + valproate.

Popolazzjoni pedjatrika

Skiżofrenja f’adolexxenti
Fi prova klinika li damet 6 ġimgħat, ikkontrollata bil-plaċebo, li kienet tinvolvi 302 pazjenti adolexxenti skiżofreniċi (minn 13 sa 17‑il sena) li kellhom sintomi pożittivi jew negattivi, aripiprazole kien assoċjat ma’ titjib li kien statistikament ħafna akbar f’sintomi psikotiċi meta mqabbel mal-plaċebo. F’sottoanaliżi ta’ pazjenti adolexxenti bejn l-etajiet ta’ 15 sa 17‑il sena, li jirrappreżentaw 74 % tal-popolazzjoni totali rreġistrata, iż-żamma tal-effett kienet osservata matul il-prova ta’ estensjoni open-label, li damet 26 ġimgħa.

Fi prova fejn il-pazjenti ntgħażlu b’mod każwali, double-blind, ta’ bejn 60 ġimgħa sa 89 ġimgħa, bi plaċebo bħala kontroll f’individwi adolexxenti (n = 146; etajiet ta’ 13 sa 17‑il sena) bi skiżofrenja, kien hemm differenza statistikament sinifikanti fir-rata ta’ rkadar ta’ sintomi psikotiċi bejn il-gruppi ta’ aripiprazole (19.39 %) u plaċebo (37.50 %). Il-punt ta’ stima tal-proporzjon ta’ periklu (HR – hazard ratio) kien 0.461 (95 % tal-intervall ta’ kunfidenza, 0.242 sa 0.879) fil-popolazzjoni sħiħa. F’analiżi tas-sottogrupp il-punt ta’ stima tal-HR kien 0.495 għal individwi ta’ bejn 13 sa 14‑il sena meta mqabbel ma’ 0.454 fost dawk ta’ 15 sa 17‑il sena. Madanakollu, l-istima ta’ HR għall-grupp ta’ etajiet iżgħar ma kienx preċiż, li jirrifletti l-għadd iżgħar ta’ individwi f’dak il-grupp (aripiprazole, n = 29; plaċebo, n = 12), u l-intervall ta’ kunfidenza għal din l-istima (li tvarja minn 0.151 sa 1.628) ma ppermettiex li jsiru konklużjonijiet fuq l-preżenza tal-effett tat-trattament. Bil-kuntrarju l-intervall tal-kunfidenza ta’ 95% għall-HR fis-sottogrupp ta’ etajiet akbar (aripiprazole, n = 69; plaċebo, n = 36) kien 0.242 sa 0.879 u għalhekk l-effett ta’ trattament seta’ jiġi konkluż f’pazjenti akbar fl-età.

Episodji manijaċi f’Disturb Bipolari I fi tfal u f’adolexxenti
Aripiprazole ġie studjat fi prova kkontrollata bil-plaċebo li damet 30 ġimgħa li kienet tinvolvi 296 tfal u adolexxenti (10 sa 17‑il sena) li kienu ssodisfaw il-kriterji tad-DSM-IV (Manwal Dijanjostiku u Statistiku tad-Disturbi Mentali) għal Disturb Bipolari I b’episodji manijaċi jew imħallta bi jew mingħajr karatteristiċi psikotiċi u li kellhom punteġġ YMRS ta’ ≥ 20 fil-linja bażi. Fost il-pazjenti inklużi fl-analiżi tal-effikaċja primarja, 139 pazjent kellhom dijanjosi komorbida kurrenti ta’ ADHD.

Aripiprazole kien superjuri għal plaċebo fil-bidla mil-linja bażi f’ġimgħa 4 u f’ġimgħa 12 fuq il-punteġġ totali YMRS. F’analiżi post-hoc, it-titjib fuq il-plaċebo kien iktar notevoli fil-pazjenti b’komorbidità assoċjata ta’ ADHD meta mqabbla mal-grupp mingħajr ADHD, fejn ma kien hemm l-ebda differenza mill-plaċebo. Il-prevenzjoni tar-rikorrenza ma ġietx stabbilita.

L-aktar każijiet avversi komuni li joħorġu mit-trattament fost pazjenti li qed jirċievu 30 mg kienu disturb ekstrapiramidali (28.3 %), ħedla (27.3 %), uġigħ ta’ ras (23.2 %), u dardir (14.1 %). Il-medja taż-żieda fil-piż fi 30 ġimgħa ta’ intervall fit-trattament kienet ta’ 2.9 kg meta mqabbla ma’ 0.98 kg f’pazjenti kkurati bil-plaċebo.

Irritabilità marbuta ma’ disturb awtistiku f’pazjenti pedjatriċi (ara sezzjoni 4.2)
Aripiprazole kien studjat f’pazjenti li kellhom bejn is‑6 u s‑17‑il sena, f’żewġ provi li damu 8 ġimgħat, ikkontrollati bil-plaċebo (wieħed b’doża flessibbli (2 mg/jum sa 15 mg/jum) u wieħed b’doża fissa (5 mg/jum, 10 mg/jum, jew 15 mg/jum)) u prova waħda ta’ 52‑il ġimgħa open-label. Id-dożaġġ f’dawn il-provi nbeda b’doża ta’ 2 mg/jum, li żdiedet għal 5 mg/jum wara ġimgħa, u żdiedet b’5 mg/jum f’inkrementi ta’ kull ġimgħa sad-doża fil-mira. Aktar minn 75 % tal-pazjenti kellhom inqas minn 13‑il sena. Aripiprazole wera effikaċja statistikament superjuri meta mqabbel mal-plaċebo fuq is-sottoskala tal-Irritabilità tal-Lista tal-Iċċekkjar tal-Imġiba Aberranti (Aberrant Behaviour Checklist Irritability subscale). Madankollu, ir-rilevanza klinika ta’ dan ir-riżultat ma ġietx stabbilita. Il-profil tas-sigurtà kien jinkludi żieda fil-piż u tibdil fil-livell tal-prolactin. It-tul tal-istudju tas-sigurtà fuq tul ta’ żmien twil kien limitat għal 52 ġimgħa. Fil-provi miġbura, l-inċidenza tal-livelli baxx ta’ prolactin fis-serum fin-nisa (< 3 ng/mL) u fl-irġiel (< 2 ng/mL) f’pazjenti kkurati b’aripiprazole kienet 27/46 (58.7 %) u 258/298 (86.6 %), rispettivament. Fil-provi kkontrollati bil-plaċebo, iż-żieda medja fil-piż kienet 0.4 kg għall-plaċebo u 1.6 kg għal aripiprazole.

Aripiprazole ġie studjat ukoll fi prova kkontrollata bi plaċebo, ta’ manteniment fit-tul. Wara stabbilizzazzjoni ta’ 13 sa 26 ġimgħa fuq aripiprazole (2 mg/jum sa 15 mg/jum) pazjenti b’rispons stabbli kienu jew miżmuma fuq aripiprazole jew sostitwiti għal plaċebo għal 16‑il ġimgħa addizzjonali. Ir-rati ta’ rikaduta Kaplan-Meier f’ġimgħa 16 kienu ta’ 35 % għal aripiprazole u ta’ 52 % għal plaċebo; il-proporzjon ta’ periklu ta’ rikaduta fi żmien 16‑il ġimgħa (aripiprazole/plaċebo) kien ta’ 0.57 (differenza mhux statistikament sinifikanti). Iż-żieda medja fil-piż medju matul il-fażi ta’ stabbilizzazzjoni (sa 26 ġimgħa) fuq aripiprazole kienet ta’ 3.2 kg, u żieda medja ta’ 2.2 kg addizzjonali għal aripiprazole meta mqabbla ma’ 0.6 kg għal plaċebo ġiet osservata fit-tieni fażi (16‑il ġimgħa) tal-prova. Sintomi ekstrapiramidali ġew irrappurtati primarjament matul il-fażi ta’ stabbilizzazzjoni fi 17 % tal-pazjenti, bir-rogħda li kienet tammonta għal 6.5 %.

Tikks assoċjati mad-disturb ta’ Tourette f’pazjenti pedjatriċi (ara sezzjoni 4.2)
L-effikaċja ta’ aripiprazole ġiet studjata f’individwi pedjatriċi b’disturb ta’ Tourette (aripiprazole: n = 99, plaċebo: n = 44) fi studju fejn il-pazjenti ntgħażlu b’mod każwali, double-blind, bil-plaċebo bħala kontroll, ta’ 8 ġimgħat fejn ġie użat grupp ta’ trattament b’doża fissa abbażi tal-piż fuq firxa ta’ dożi ta’ bejn 5 mg/jum sa 20 mg/jum b’doża inizjali ta’ 2 mg. Il-pazjenti kienu bejn 7 snin sa 17‑il sena u kienu ppreżentati b’punteġġ medju ta’ 30 fit-Total Tic Score fil-Global Tic Severity Scale (TTS-YGTSS) fil-linja bażi. Aripiprazole wera titjib fuq il-bidla TTS-YGTSS mil-linja bażi sa Ġimgħa 8 ta’ 13.35 għall-grupp ta’ doża baxxa (5 mg jew 10 mg) u 16.94 għall-grupp ta’ doża għolja (10 mg jew 20 mg) meta mqabbel ma’ titjib ta’ 7.09 fil-grupp tal-plaċebo.

L-effikaċja ta’ aripiprazole f’individwi pedjatriċi b’disturb ta’ Tourette (aripiprazole: n = 32, plaċebo: n = 29) kienet valutata fuq firxa ta’ dożi flessibbli bejn 2 mg/jum sa 20 mg/jum u b’doża inizjali ta’ 2 mg, fi studju każwali, double-blind, bil-plaċebo bħala kontroll li dam sejjer 10 ġimgħat fil-Korea t’Isfel. Il‑pazjenti kienu minn 6 snin sa 18‑il sena u ppreżentaw punteġġ medju ta’ 29 fit-TTS-YGTSS fil-linja bażi. Il‑grupp ta’ aripiprazole wera titjib ta’ 14.97 fuq il-bidla TTS-YGTSS mil-linja bażi sa Ġimgħa 10 meta mqabbel ma’ titjib ta’ 9.62 fil-grupp tal-plaċebo.

F’dawn iż-żewġ provi fuq perijodu ta’ żmien qasir, ir-rilevanza klinika ta’ riżultati ta’ effikaċja ma ġietx stabbilita, meta wieħed iqis il-kobor tal-effett ta’ trattament meta mqabbel mal-effett kbir tal-plaċebo u l-effetti mhux ċari dwar l-iffunzjonar psiko-soċjali. M’hemmx tagħrif disponibbli dwar perijodu ta’ żmien twil rigward l-effikaċja u s-sigurtà ta’ aripiprazole f’dan id-disturb bi fluttwazzjonijiet.

L-Aġenzija Ewropea għall-Mediċini ddiferiet l-obbligu li jiġu ppreżentati riżultati tal-istudji bil-prodott mediċinali ta’ riferenza li fih aripiprazole f’wieħed jew iktar settijiet tal-popolazzjoni pedjatrika fit-trattament ta’ skiżofrenja u fit-trattament ta’ disturb affettiv bipolari (ara sezzjoni 4.2 għal informazzjoni dwar l-użu pedjatriku).

5.2	Tagħrif farmakokinetiku

Assorbiment

Aripiprazole jiġi assorbit b’mod tajjeb, bl-ogħla konċentrazzjonijiet fil-plasma jintlaħqu fi żmien 3 sa 5 sigħat wara li tittieħed id-doża. Aripiprazole ikollu metaboliżmu pre-sistemiku minimu. Il-bijodisponibbilità orali assoluta tal-formulazzjoni tal-pillola hija ta’ 87 %. Ma hemmx effett fuq il-farmakokinetika ta’ aripiprazole b’ikla b’ħafna xaħam.

Distribuzzjoni

Aripiprazole jiġi distribwit b’mod estensiv fil-ġisem, bil-volum medju ta’ distribuzzjoni apparenti ta’ 4.9 L/kg, li juri distribuzzjoni estensiva fis-sistema ekstravaskulari. F’konċentrazzjonijiet terapewtiċi, aripiprazole u dehydro-aripiprazole jintrabtu b’iktar minn 99 % mal-proteini tas-serum, u jintrabtu l-aktar mal-albumina.

Bijotrasformazzjoni

[bookmark: _Hlk102055310][bookmark: _Hlk102055364]Aripiprazole jiġi metabolizzat b’mod qawwi mill-fwied bi tlett metodi ta’ bijotrasformazzjoni: deydrogenation, hydyroxylation u N-dealkylation. Abbażi tal-istudji in vitro, l-enzimi CYP3A4 u CYP2D6 huma responsabbli għad-deydrogenation u hydroxylation ta’ aripiprazole, filwaqt li N-dealylation jiġi katalizzat minn CYP2D6.Aripiprazole huwa l-iżjed forma predominanti tal-prodott mediċinali fiċ-ċirkolazzjoni tal-ġisem. Fl-istat fiss, dehydro-aripiprazole, il-metabolit attiv, jirrappreżenta madwar 40 % tal-AUC ta’ aripiprazole fil-plasma.

Eliminazzjoni

Il-medja tal-half-lives ta’ eliminazzjoni għal aripiprazole hija madwar 75 siegħa f’metabolizzaturi estensivi ta’ CYP2D6 u madwar 146 siegħa f’metabolizzaturi batuti ta’ CYP2D6.

Ir-rata tal-eliminazzjoni sħiħa mill-ġisem ta’ aripiprazole hija ta’ 0.7 mL/min/kg, li sseħħ primarjament fil-fwied.

Wara l-għoti ta’ doża waħda mill-ħalq ta’ aripiprazole tikkettat bil-[14C], bejn wieħed u ieħor 27 % tar-radjoattività li ngħatat ġiet irkuprata fl-awrina u madwar 60 % fl-ippurgar. Inqas minn 1 % ta’ aripiprazole mhux mibdul ġie eliminat fl-awrina u bejn wieħed u ieħor 18 % ġie rkuprat mhux mibdul fl-ippurgar.

Popolazzjoni pedjatrika
Il-farmakokinetika ta’ aripiprazole u dehydro-aripiprazole f’pazjenti pedjatriċi li kellhom minn 10 sa 17‑il sena, kienet simili għal dawk fl-adulti wara li ġew ikkoreġuti d-differenzi fil-piżijiet tal-ġisem.

Farmakokinetiċi fi gruppi ta’ pazjenti speċjali

Anzjani
M’hemm l-ebda differenza fil-farmakokinetiċi ta’ aripiprazole bejn anzjani b’saħħithom u pazjenti adulti iżgħar, lanqas ma hemm effett marbut mal-età f’analiżi farmakokinetika tal-popolazzjoni ta’ pazjenti skiżofreniċi.

Sess
M’hemm l-ebda differenza fil-farmakokinetiċi ta’ aripiprazole bejn rġiel u nisa b’saħħithom, lanqas ma hemm effett marbut mas-sess fi studji farmakokinetiċi ta’ popolazzjoni ta’ pazjenti skiżofreniċi.

Tipjip
Studju farmakokinetiku tal-popolazzjoni ma wera l-ebda evidenza ta’ effetti klinikament sinifikanti minn tipjip fuq il-farmakokinetika ta’ aripiprazole.

Razza
Evalwazzjoni farmakokinetika tal‑popolazzjoni ma wriet l‑ebda evidenza ta’ differenza marbuta mar-razza fuq il‑farmakokinetika ta’ aripiprazole.

Indeboliment tal-kliewi
[bookmark: _Hlk102056043]Il-karatteristiċi farmakokinetiċi ta’ aripiprazole u dehydro-aripiprazole nstabu li huma simili f’pazjenti b’mard sever tal-kliewi meta mqabbla ma’ pazjenti żgħar f’saħħithom.

Indeboliment tal-fwied
Studji ta’ doża waħda f’pazjenti bi stadji differenti ta’ ċirrożi tal-fwied (Child-Pugh Klassi A, B u C) ma wrew l-ebda effett tal-mard tal-fwied fuq il-farmakokinetiċi ta’ aripiprazole u dehydro-aripiprazole iżda l-istudju inkluda 3 pazjenti biss b’ċirrożi tal-fwied ta’ Klassi C, li huwa insuffiċjenti sabiex jinħarġu konklużjonijiet fuq il-kapaċitajiet metaboliċi tagħhom.

5.3	Tagħrif ta’ qabel l-użu kliniku dwar is-sigurtà

Tagħrif mhux kliniku bbażat fuq studji konvenzjonali ta’ sigurtà farmakoloġika, effett tossiku minn dożi ripetuti, effett tossiku fuq il-ġeni, riskju ta’ kanċer, effett tossiku fuq is-sistema riproduttiva u l-iżvilupp, ma juri l-ebda periklu speċjali għall-bnedmin.

Effetti ta’ importanza tossikoloġika li ġew osservati biss b’dożi jew espożizzjonijiet meqjusa ferm aktar ogħla mill-massimu tad-doża jew espożizzjoni fil-bnedmin, juru li dawn l-effetti ftit jew xejn għandhom relevanza waqt l-użu kliniku. Dawn jinkludu: tossiċità adreno-kortikali li tiddependi fuq id-doża (akkumulazzjoni tal-pigment lipofuscin u/jew telf ta’ ċelloli parenkimali) f’firien wara 104 ġimgħa fuq doża ta’ 20 mg/kg/jum sa 60 mg/kg/jum (3 sa 10 darbiet aqwa mill-medja fl-istat fiss tal-AUC fl-akbar doża rakkomandata għall-bnedmin) u żieda ta’ karċinomi adrenokortikali u adenomia/karċinoma adrenokortikali kombinati fil-firien nisa b’doża ta’ 60 mg/kg/jum (10 darbiet ikbar mill-medja tal-AUC fl-istat fiss fid-doża massima rakkomandata fil-bnedmin). L-ogħla espożizzjoni li ma tirriżultax f’tumur f’firien nisa kienet 7 darbiet l-espożizzjoni umana bid-doża rakkommondata.

Kien hemm ukoll każijiet ta’ ġebel fil-marrara minħabba preċipitazzjoni tal-konjugati sulfati tal-metaboliti hydroxy ta’ aripiprazole fil-bila tax-xadini wara li ħadu dożi ripetuti ta’ 25 mg/kg/jum sa 125 mg/kg/jum mill-ħalq (1 sa 3 darbiet iktar mill-medja tal-AUC fl-istat fiss fid-doża klinika massima rakkomandata jew 16 sa 81 darba d-doża klinika massima rakkomandatabbażata fuq mg/m2). Iżda l-konċentrazzjoni tal-konjugi sulfati ta’ hydroxy aripiprazole fil-bila tal-bniedem fl-ogħla doża proposta, dik ta’ 30 mg kuljum, ma kinux iktar minn 6 % tal-konċentrazzjoni fil-bila li nstabet fix-xadini fl-istudju li dam 39 ġimgħa u huwa ħafna inqas (6 %) mil-limiti ta’ solubilità in vitro.

Fi studji b’dożi ripetuti f’firien u klieb ġuvenili, il-profil tat-tossiċità ta’ aripiprazole kien komparabbli ma’ dak osservat f’annimali adulti, u ma kien hemm l-ebda evidenza ta’ newrotossiċità jew effetti avversi fuq l-iżvilupp.

Minn riżultati ta’ serje sħiħa ta’ testijiet standard dwar il-ġenotossiċità, ġie meqjus li aripiprazole ma kellu l-ebda effett tossiku fuq il-ġeni. Aripiprazole ma impediex il-fertilità fi studji dwar tossiċità fuq is-sistema riproduttiva. Effett tossiċi fuq l-iżvilupp, li jinkludu, ittardjar tal-ossifikazzjoni tal-fetu li huwa dipendenti fuq id-doża u effetti teratoġeniċi possibbli ġew osservati f’firien b’dożi li jirriżultaw f’espożizzjonijiet taħt il-livelli terapewtiċi (ibbażati fuq l-AUC) u fi fniek b’dożi li jirriżultaw f’espożizzjonijiet ta’ 3 u 11‑il darba iktar mill-medja tal-AUC fl-istat fiss fid-doża massima klinika rakkomandata. Effett tossiku fuq l-omm intwera b’dożi simili għal dawk li jagħmlu effett tossiku fuq l-iżvilupp.


6.	TAGĦRIF FARMAĊEWTIKU

6.1	Lista ta’ eċċipjenti

Lactose monohydrate
Cellulose microcrystalline
Crospovidone
Hydroxypropyl cellulose
Silica colloidal anhydrous
Croscarmellose sodium
Magnesium stearate

6.2	Inkompatibbiltajiet

Mhux applikabbli.

6.3	Żmien kemm idum tajjeb il-prodott mediċinali

Sentejn

6.4	Prekawzjonijiet speċjali għall-ħażna

Dan il-prodott mediċinali m’għandu bżonn l-ebda ħażna speċjali.

6.5	In-natura tal-kontenitur u ta’ dak li hemm ġo fih

Folji tal-fojl OPA/Alu/PVC/Alu (folja tal-Alu-Alu), kaxxa tal-kartun.
Daqs tal-pakkett: 14, 28, 49, 56, jew 98 pillola

Jista’ jkun li mhux il-pakketti tad-daqsijiet kollha jkunu fis-suq.

6.6	Prekawzjonijiet speċjali li għandhom jittieħdu meta jintrema

Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

Zentiva, k.s.
U Kabelovny 130
102 37 Prague 10
Ir-Repubblika Ċeka


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

Aripiprazole Zentiva 5 mg pilloli

EU/1/15/1009/001
EU/1/15/1009/002
EU/1/15/1009/003
EU/1/15/1009/004
EU/1/15/1009/005

Aripiprazole Zentiva 10 mg pilloli

EU/1/15/1009/006
EU/1/15/1009/007
EU/1/15/1009/008
EU/1/15/1009/009
EU/1/15/1009/010

Aripiprazole Zentiva 15 mg pilloli

EU/1/15/1009/011
EU/1/15/1009/012
EU/1/15/1009/013
EU/1/15/1009/014
EU/1/15/1009/015

Aripiprazole Zentiva 30 mg pilloli

EU/1/15/1009/016
EU/1/15/1009/017
EU/1/15/1009/018
EU/1/15/1009/019
EU/1/15/1009/020


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 25 ta’ Ġunju 2015
Data tal-aħħar tiġdid: 2 ta’ Ġunju 2020


10.	DATA TA’ REVIŻJONI TAT-TEST


[bookmark: _Hlt146943190][bookmark: _Hlt146943191]Informazzjoni ddettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini https://www.ema.europa.eu.

























ANNESS II

1. MANIFATTUR RESPONSABBLI GĦALL-ĦRUĠ TAL-LOTT

1. KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

Ċ.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

D.	KONDIZZJONIJIET JEW RESTRIZZJONIJIET FIR- RIGWARD TAL-UŻU SIGUR U EFFIKAĊI TAL-PRODOTT MEDIĊINALI

A.	MANIFATTUR RESPONSABBLI GĦALL-ĦRUĠ TAL-LOTT

Isem u indirizz tal-manifattur responsabbli għall-ħruġ tal-lott
S.C. Zentiva S.A.
B-dul Theodor Pallady nr.50, sector 3
Bukarest, cod 032266
Ir-Rumanija

LAMP SAN PROSPERO SPA
VIA DELLA PACE 25/A
SAN PROSPERO (MO)
41030
l-Italja


B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

Prodott mediċinali li jingħata bir-riċetta tat-tabib.


Ċ.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

· Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikati fuq il-portal elettroniku Ewropew tal-mediċini.


D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI

· Pjan tal-ġestjoni tar-riskju (RMP)

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
· Meta l-Aġenzija Ewropea għall-Mediċini titlob din l-informazzjoni;
· Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).


























ANNESS III

TIKKETTAR U FULJETT TA’ TAGĦRIF

























A. TIKKETTAR


TAGĦRIF LI GĦANDU JIDHER FUQ IL-PAKKETT TA’ BARRA

KARTUNA TA' BARRA


1.	ISEM TAL-PRODOTT MEDIĊINALI

Aripiprazole Zentiva 5 mg pilloli
aripiprazole


2.	DIKJARAZZJONI TAS-SUSTANZA(I) ATTIVA(I)

Kull pillola fiha 5 mg ta’ aripiprazole.


3.	LISTA TA’ EĊĊIPJENTI

Fih lactose monohydrate. Ara l-fuljett għal iktar informazzjoni.


4.	GĦAMLA FARMAĊEWTIKA U KONTENUT

Pillola

14‑il pillola
28 pillola
49 pillola
56 pillola
98 pillola


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu orali


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Zentiva, k.s.
U Kabelovny 130
102 37 Prague 10
Ir-Repubblika Ċeka


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/15/1009/001
EU/1/15/1009/002
EU/1/15/1009/003
EU/1/15/1009/004
EU/1/15/1009/005


13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Aripiprazole Zentiva 5 mg pilloli


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.>


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN


TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

FOLJI


1.	ISEM TAL-PRODOTT MEDIĊINALI

Aripiprazole Zentiva 5 mg pilloli
aripiprazole


2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Logo ta’ Zentiva


3.	DATA TA’ SKADENZA

JIS


4.	NUMRU TAL-LOTT

Lott


5.	OĦRAJN



TAGĦRIF LI GĦANDU JIDHER FUQ IL-PAKKETT TA’ BARRA

KARTUNA TA' BARRA


1.	ISEM TAL-PRODOTT MEDIĊINALI

Aripiprazole Zentiva 10 mg pilloli
aripiprazole


2.	DIKJARAZZJONI TAS-SUSTANZA(I) ATTIVA(I)

Kull pillola fiha 10 mg ta’ aripiprazole.


3.	LISTA TA’ EĊĊIPJENTI

Fih lactose monohydrate. Ara l-fuljett għal iktar informazzjoni.


4.	GĦAMLA FARMAĊEWTIKA U KONTENUT

Pillola

14‑il pillola
28 pillola
49 pillola
56 pillola
98 pillola


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu orali


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Zentiva, k.s.
U Kabelovny 130
102 37 Prague 10
Ir-Repubblika Ċeka


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/15/1009/006
EU/1/15/1009/007
EU/1/15/1009/008
EU/1/15/1009/009
EU/1/15/1009/010


13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Aripiprazole Zentiva 10 mg pilloli


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN


TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

FOLJI


1.	ISEM TAL-PRODOTT MEDIĊINALI

Aripiprazole Zentiva 10 mg pilloli
aripiprazole


2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Logo ta’ Zentiva


3.	DATA TA’ SKADENZA

JIS


4.	NUMRU TAL-LOTT

Lott


5.	OĦRAJN



TAGĦRIF LI GĦANDU JIDHER FUQ IL-PAKKETT TA’ BARRA

KARTUNA TA' BARRA


1.	ISEM TAL-PRODOTT MEDIĊINALI

Aripiprazole Zentiva 15 mg pilloli
aripiprazole


2.	DIKJARAZZJONI TAS-SUSTANZA(I) ATTIVA(I)

Kull pillola fiha 15 mg ta’ aripiprazole.


3.	LISTA TA’ EĊĊIPJENTI

Fih lactose monohydrate. Ara l-fuljett għal iktar informazzjoni.


4.	GĦAMLA FARMAĊEWTIKA U KONTENUT

Pillola

14‑il pillola
28 pillola
49 pillola
56 pillola
98 pillola


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu orali


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Zentiva, k.s.
U Kabelovny 130
102 37 Prague 10
Ir-Repubblika Ċeka


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/15/1009/011
EU/1/15/1009/012
EU/1/15/1009/013
EU/1/15/1009/014
EU/1/15/1009/015


13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Aripiprazole Zentiva 15 mg pilloli


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN


TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

FOLJI


1.	ISEM TAL-PRODOTT MEDIĊINALI

Aripiprazole Zentiva 15 mg pilloli
aripiprazole


2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Logo ta’ Zentiva


3.	DATA TA’ SKADENZA

JIS


4.	NUMRU TAL-LOTT

Lott


5.	OĦRAJN



TAGĦRIF LI GĦANDU JIDHER FUQ IL-PAKKETT TA’ BARRA

KARTUNA TA' BARRA


1.	ISEM TAL-PRODOTT MEDIĊINALI

Aripiprazole Zentiva 30 mg pilloli
aripiprazole


2.	DIKJARAZZJONI TAS-SUSTANZA(I) ATTIVA(I)

Kull pillola fiha 30 mg ta’ aripiprazole.


3.	LISTA TA’ EĊĊIPJENTI

Fih lactose monohydrate. Ara l-fuljett għal iktar informazzjoni.


4.	GĦAMLA FARMAĊEWTIKA U KONTENUT

Pillola

14‑il pillola
28 pillola
49 pillola
56 pillola
98 pillola


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu orali


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.

7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Zentiva, k.s.
U Kabelovny 130
102 37 Prague 10
Ir-Repubblika Ċeka


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/15/1009/016
EU/1/15/1009/017
EU/1/15/1009/018
EU/1/15/1009/019
EU/1/15/1009/020


13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Aripiprazole Zentiva 30 mg pilloli


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN


TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

FOLJI


1.	ISEM TAL-PRODOTT MEDIĊINALI

Aripiprazole Zentiva 30 mg pilloli
aripiprazole


2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Logo ta’ Zentiva


3.	DATA TA’ SKADENZA

JIS


4.	NUMRU TAL-LOTT

Lott


5.	OĦRAJN



























B. FULJETT TA’ TAGĦRIF

Fuljett ta’ tagħrif: Informazzjoni għall-utent

Aripiprazole Zentiva 5 mg pilloli
Aripiprazole Zentiva 10 mg pilloli
Aripiprazole Zentiva 15 mg pilloli
Aripiprazole Zentiva 30 mg pilloli
aripiprazole

Aqra sew dan il-fuljett kollu qabel tibda tieħu din il-mediċina peress li fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib jew lill-ispiżjar tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara, anki jekk ikollhom l-istess sinjali ta’ mard bħal tiegħek.
· Jekk ikollok xi effett sekondarju kellem lit-tabib jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

F’dan il-fuljett

1.	X’inhu Aripiprazole Zentiva u għalxiex jintuża
2.	X’għandek tkun taf qabel ma tieħu Aripiprazole Zentiva
3.	Kif għandek tieħu Aripiprazole Zentiva
4.	Effetti sekondarji possibbli
5.	Kif taħżen Aripiprazole Zentiva
6.	Kontenut tal-pakkett u informazzjoni oħra


1.	X’inhu Aripiprazole Zentiva u għalxiex jintuża

Aripiprazole Zentiva fih is-sustanza attiva aripiprazole u jappartjeni għal grupp ta’ mediċini msejħa antipsikotiċi.
Huwa jintuża biex jiġu kkurati adulti u adolexxenti li għandhom 15‑il sena jew aktar li jbatu minn marda kkaratterizzata minn sintomi bħalma huma smigħ, viżta jew ħass ta’ affarijiet li mhumiex hemm, suspetti, ħsieb ħażin, diskors li ma jinftehimx u mġiba mħawda u nuqqas ta’ emozzjoni. Nies li jbatu b’din il-kundizzjoni jistgħu wkoll iħossuhom imdejqin, ħatja, anzjużi u b’tensjoni.

Aripiprazole Zentiva jintuża biex jikkura adulti u adolexxenti li għandhom 13‑il sena jew aktar li jsofru minn kundizzjoni b’sintomi bħalma huma li wieħed iħossu ewforiku żżejjed, ikollu ammonti eċċessivi ta’ enerġija, jeħtieġ ferm inqas irqad min-normal, jitkellem malajr ħafna b’ideat li jiġu malajr ħafna u xi kultant b’irritabilità severa. Fl-adulti jipprevjeni wkoll din il-kundizzjoni milli terġa’ tiġi lura f’pazjenti li jkunu rrispondew għat-trattament b’Aripiprazole Zentiva.


2.	X’għandek tkun taf qabel ma tieħu Aripiprazole Zentiva

Tiħux Aripiprazole Zentiva:
· jekk inti allerġiku għal aripiprazole jew għal xi sustanza oħra ta’ din il-mediċina (imniżżla fis-sezzjoni 6).

Twissijiet u prekawzjonijiet
Kellem lit-tabib tiegħek qabel tieħu Aripiprazole Zentiva:
Ħsibijiet u mġiba suwiċidali ġew irrappurtati waqt trattament b’aripiprazole. Għarraf lit-tabib tiegħek minnufih jekk qed jiġuk ħsibijiet jew tħoss li trid tweġġa’ lilek innifsek.

Qabel ma tibda t-trattament b’ Aripiprazole Zentiva, għid lit-tabib tiegħek jekk tbati minn:
· livell għoli ta’ zokkor fid-demm (ikkaratterizzat minn sintomi bħal għatx eċċessiv, produzzjoni ta’ ammonti kbar ħafna ta’ awrina, żieda fl-aptit u tħossok dgħajjef) jew storja ta’ dijabete fil-familja tiegħek
· aċċessjoni (konvulżjoni) peress li t-tabib tiegħek għandu mnejn ikun irid jissorveljak aktar mill‑qrib
· movimenti irregolari, involontarji tal-muskoli, b’mod speċjali fil-wiċċ
· mard kardjovaskulari (mard tal‑qalb u taċ-ċirkolazzjoni), storja ta’ mard kardjovaskulari fil‑familja, puplesija jew attakk ħafif ta’ puplesija, pressjoni mhux normali
· emboli tad-demm, jew storja medika fil-familja ta’ emboli tad-demm, peress li mediċini antipsikotiċi ġew assoċjati mal-formazzjoni ta’ emboli tad-demm
· esperjenza ta’ logħob tal‑azzard eċċessiv fil‑passat

Jekk tara li qed ittella’ l-piż, tiżviluppa movimenti mhux tas-soltu, ikollok ngħas li jfixkel l-attivitajiet normali ta’ kuljum, xi diffikultà biex tibla’ jew sintomi ta’ allerġija, jekk jogħġbok għid lit-tabib tiegħek.

Jekk inti pazjent anzjan li qed issofri minn dimenzja (telf ta’ memorja u ta’ abbiltajiet mentali oħra), inti jew minn jieħu ħsiebek/qarib tiegħek għandkom tgħidu lit-tabib tiegħek jekk qattx kellek puplesija jew puplesija “ħafifa”.

Għid lit-tabib tiegħek minnufih jekk qed jgħaddulek ħsibijiet jew aptit li tweġġa’ lilek innifsek. Ħsibijiet u imġiba ta’ suwiċidju ġew irrapportati matul trattament b’aripiprazole.

Avża lit-tabib tiegħek minnufih jekk issofri minn ebusija jew nuqqas ta’ flessibilità tal-muskoli b’deni għoli, għaraq, stat mentali li jinbidel, jew taħbit tal-qalb rapidu ħafna jew irregolari.

Għid lit-tabib tiegħek jekk inti jew il-familja tiegħek/il-persuna li qed tieħu ħsiebek jinnutaw li inti qed tiżviluppa xenqat jew impulsi qawwija li ġġib ruħek b’mod li mhux soltu għalik u ma tkunx tista’ tirreżisti l-impuls, ix-xewqa jew it-tentazzjoni biex twettaq ċerti attivitajiet li jistgħu jkunu ta’ ħsara għalik innifsek jew għall-oħrajn. Dawn jissejħu disturbi fil-kontroll tal-impuls u jistgħu jinkludu mġiba bħal logħob tal-azzard li jsir vizzju, li tiekol jew tonfoq b’mod eċċessiv, li jkollok aptit sesswali qawwi b’mod mhux normali jew preokkupazzjoni b’żieda fi ħsibijiet jew sensazzjonijiet sesswali.
It-tabib tiegħek jista’ jkollu bżonn li jaġġusta jew iwaqqaf id-doża tiegħek.

Aripiprazole jista’ jikkaġuna ħedla, waqgħa fil-pressjoni tad-demm meta tqum bilwieqfa, sturdament u bidlet fil-ħila tiegħek li tiċċaqlaq u żżomm il-bilanċ, li jistgħu jwasslu għal waqgħat. Għandha tittieħed kawtela, b’mod partikolari jekk inti pazjent anzjan jew għandek xi debilità.

Tfal u adolexxenti
Tużax din il-mediċina fi tfal u adolexxenti li għadhom m’għalqux 13‑il sena. Mhux magħruf jekk hix sigura u effettiva f’dawn il-pazjenti.

Mediċini oħra u Aripiprazole Zentiva
Għid lit-tabib jew lill-ispiżjar tiegħek jekk qiegħed tieħu, ħadt dan l-aħħar jew tista’ tieħu xi mediċina oħra, li jinkludu dawk miksuba mingħajr riċetta tat-tabib.

Mediċini li jbaxxu l-pressjoni tad-demm: Aripiprazole Zentiva jista’ jqawwi l-effett tal-mediċini li jintużaw biex ibaxxu l-pressjoni. Aċċerta ruħek li tgħid lit-tabib jekk inti qiegħed/qegħda tieħu pilloli tal-pressjoni.

Meta tkun qed tieħu Aripiprazole Zentiva ma’ xi mediċini oħra jista’ jfisser li t-tabib ikollu bżonn ibiddel id-doża tiegħek ta’ Aripiprazole Zentiva jew tal‑mediċini l-oħra. Huwa importanti b’mod speċjali li ssemmi dawn li ġejjin lit-tabib tiegħek:
•	mediċini li jikkoreġu r-ritmu tal‑qalb (bħal quinidine, amiodarone, flecainide)
•	antidipressanti jew rimedju magħmul mill‑ħxejjex użati biex jittrataw depressjoni u ansjetà (bħal fluoxetine, paroxetine, venlafaxine, St John’s Wort)
•	mediċini ta’ kontra l‑moffa (bħal ketoconazole, itraconazole)
•	ċerti mediċini biex jittrattaw infezzjoni ta’ HIV (bħal efavirenz, nevirapine, u impedituri ta’ protease eż. indinavir, ritonavir)
•	antikonvulsanti użati biex jittrattaw l‑epilessija (bħal carbamazepine, phenytoin, phenobarbital)
•	ċerti antibijotiċi użati biex jittrattaw it-tuberkolosi (rifabutin, rifampicin)

Dawn il‑mediċini jistgħu jżidu r-riskju ta’ effetti sekondarji jew jibdlu l‑effett ta’ Aripiprazole Zentiva; jekk ikollok xi sintomu mhux tas-soltu meta tieħu xi waħda minn dawn il‑mediċini flimkien ma’ Aripiprazole Zentiva, għandek tara lit-tabib tiegħek.

Mediċini li jgħollu l‑livell ta’ serotonin jintużaw b’mod tipiku f’kundizzjonijiet li jinkludu depressjoni, disturb ta’ ansjetà ġenerali, disturb ossessiv kompulsiv (OCD – obsessive compulsive disorder) u fobja soċjali kif ukoll emigranja u uġigħ:
•	triptans, tramadol u tryptophan użati għal kundizzjonijiet li jinkludu depressjoni, disturb ta’ ansjetà ġenerali, disturb ossessiv kompulsiv (OCD) u fobja soċjali kif ukoll emigranja u uġigħ
•	inibituri selettivi tat-teħid mill-ġdid ta’ serotonin (SSRIs) (bħal paroxetine u fluoxetine) użati għal depressjoni, OCD, paniku u ansjetà
•	antidipressanti oħra (bħal venlafaxine u trytophan) użati għal depressjoni maġġuri
•	triċikliċi (bħal clomipramine u amitriptyline) użati għal mard depressiv
•	St John’s Wort (Hypericum perforatum) użat bħala rimedju magħmul mill‑ħxejjex għal depressjoni ħafifa
•	mediċini li jtaffu l‑uġigħ (bħal tramadol u pethidine) użati biex itaffu l‑uġigħ
•	triptans (bħal sumatriptan u zolmitripitan) użati għal trattament ta’ emigranja

Dawn il‑mediċini jistgħu jżidu r-riskju ta’ effetti sekondarji; jekk ikollok xi sintomu mhux tas-soltu, meta tieħu xi waħda minn dawn il‑mediċini flimkien ma’ Aripiprazole Zentiva, għandek tara lit-tabib tiegħek.

Aripiprazole Zentiva ma’ ikel, xorb u alkoħol
Din il-mediċina tista’ tittieħed mingħajr il-bżonn ta’ ikel.
Alkoħol għandu jiġi evitat.

Tqala, treddigħ u fertilità
Jekk inti tqila jew qed tredda’, taħseb li tista’ tkun tqila jew qed tippjana li jkollok tarbija, itlob il-parir tat-tabib tiegħek qabel tieħu din il-mediċina.
Is-sintomi li ġejjin jistgħu jseħħu fi trabi tat-twelid, ta’ ommijiet li użaw il-pilloli Aripiprazole Zentiva fl-aħħar trimestru (l-aħħar tliet xhur tat-tqala tagħhom): rogħda, ebusija u/jew dgħufija tal-muskoli, ngħas, aġitazzjoni, problemi bit-teħid tan-nifs, u diffikultà biex jerdgħu. Jekk it-tarbija tiegħek tiżviluppa xi wieħed minn dawn is-sintomi, jista’ jkollok bżonn tikkuntattja lit-tabib tiegħek.

Jekk qed tieħu Aripiprazole Zentiva, it-tabib tiegħek ser jiddiskuti miegħek jekk għandekx tredda’ meta jitqies il‑benefiċċju tat-terapija tiegħek għalik u l‑benefiċċju tat-treddigħ għat-tarbija tiegħek. M’għandekx tagħmilhom it-tnejn. Kellem lit-tabib tiegħek dwar l‑aħjar mod kif tisqi t-tarbija tiegħek jekk qed tirċievi din il-mediċina.

Sewqan u tħaddim ta’ magni
Problemi ta’ sturdament u vista jistgħu jseħħu waqt it-trattament b’din il-mediċina (ara sezzjoni 4). Dan għandu jiġi kkunsidrat f’każijiet fejn viġilanza sħiħa hija meħtieġa, eż. waqt is-sewqan ta’ vettura jew tħaddim ta’ magni.

Aripiprazole Zentiva fih il-lactose
Jekk it-tabib qallek li għandek intolleranza għal ċerti tipi ta’ zokkor, ikkuntattja lit-tabib tiegħek qabel tieħu dan il-prodott mediċinali.

Aripiprazole Zentiva fih sodium
Din il-mediċina fiha anqas minn 1 mmol sodium (23 mg) f’kull pillola, jiġifieri essenzjalment ‘ħieles mis-sodium’.


3.	Kif għandek tieħu Aripiprazole Zentiva

Dejjem għandek tieħu din il-mediċina skont il-parir eżatt tat-tabib jew l-ispiżjar tiegħek. Iċċekkja mat-tabib jew mal-ispiżjar tiegħek jekk ikollok xi dubju.

Id-doża rakkomandata għall-adulti hija 15 mg darba kuljum. Iżda t-tabib tiegħek jista’ jagħtik riċetta għal doża iktar baxxa jew ogħla, sa massimu ta’ 30 mg kuljum.

Użu fit-tfal u fl-adolexxenti
Din il-mediċina tista’ tinbeda f’doża baxxa bil-forma ta’ soluzzjoni (likwidu) orali. Id-doża tista’ tiżdied gradwalment għad-doża rakkomandata għall-adolexxenti ta’ 10 mg darba kuljum. Iżda t-tabib tiegħek jista’ jagħtik riċetta għal jordnalek doża iktar baxxa jew ogħla sa massimu ta’ 30 mg darba kuljum.

Jekk tħoss li l-effett ta’ Aripiprazole Zentiva huwa qawwi wisq jew dgħajjef wisq, kellem lit-tabib jew lill-ispiżjar tiegħek.

Ipprova ħu Aripiprazole Zentiva kuljum fl-istess ħin. Ma jimpurtax jekk toħodhomx mal-ikel jew fuq stonku vojt. Dejjem ħu l-pillola mal-ilma u iblagħha sħiħa.

Anke jekk tħossok aħjar, ara li ma tbiddilx id-doża ta’ Aripiprazole Zentiva jew tieqaf milli tieħu Aripiprazole Zentiva qabel ma tieħu parir mit-tabib tiegħek.

Aripiprazole Zentiva 10 mg, 30 mg: Is-sinjal imnaqqax mhuwiex intiż biex tinqasam il-pillola.

Jekk tieħu Aripiprazole Zentiva aktar milli suppost
Jekk tinduna li ħadt iktar Aripiprazole Zentiva milli qallek it-tabib (jew jekk xi ħadd ieħor ħadlek xi pilloli ta’ Aripiprazole Zentiva), ikkuntattja lit-tabib tiegħek mill-ewwel. Jekk ma tistax issib lit-tabib, mur l-isptar l-iżjed qrib tiegħek u ħu l-pakkett tal-pilloli miegħek.
Pazjenti li jkunu ħadu wisq aripiprazole ħassew is-sintomi li ġejjin:
•	taħbit mgħaġġel tal‑qalb, aġitazzjoni/aggressività, problemi fit-taħdit.
•	movimenti mhux tas-soltu (speċjalment tal‑wiċċ jew l‑ilsien) u livell mnaqqas ta’ koxjenza.

Sintomi oħra jistgħu jinkludu:
•	konfużjoni akuta, konvulżjonijiet (epilessija), koma, kombinazzjoni ta’ deni, tieħu n-nifs aktar malajr, tegħreq
•	ebusija tal‑muskoli, u ħedla jew ngħas, tieħu n-nifs aktar bil‑mod, tifga’, pressjoni għolja jew baxxa, ritmi mhux normali tal‑qalb.
Ikkuntattja lit-tabib tiegħek jew l‑isptar immedjatament jekk tħoss xi wieħed minn t’hawn fuq.

Jekk tinsa tieħu Aripiprazole Zentiva
Jekk tinsa’ tieħu doża, ħu d-doża li ma ħadtx malli tiftakar iżda m’għandekx tieħu żewġ dożi f’ġurnata waħda.

Jekk tieqaf tieħu Aripiprazole Zentiva
M’għandekx twaqqaf it-trattament tiegħek għax sempliċiment tħossok aħjar. Huwa importanti li inti tkompli tieħu l-pilloli Aripiprazole Zentiva sakemm it-tabib tiegħek ikun qallek li għandek tkompli teħodhom.

Jekk għandek aktar mistoqsijiet dwar l-użu ta’ din il-mediċina, staqsi lit-tabib jew lill-ispiżjar tiegħek.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.

Effetti sekondarji komuni (jistgħu jaffettwaw sa persuna 1 minn kull 10):
· dijabete mellitus,
· diffikultà biex torqod,
· tħossok anzjuż,
· tħossok aġitat u mhux kapaċi toqgħod mingħajr ma tiċċaqlaq, diffikultà toqgħod bilqiegħda mingħajr ma tiċċaqlaq,
· akatiżja (sensazzjoni skomda ta’ irrikwitezza interna u ħtieġa irreżistibbli ta’ ċaqlieq kostanti,
· kontrazzjonijiet, skossi jew movimenti ta’ tkagħwieġ mhux kontrollabbli, 
· itterter,
· uġigħ ta’ ras,
· għeja,
· ngħas,
· sturdament ,
· ċaqliq u vista mċajpra,
· tnaqqis fl-għadd ta’ jew diffikultà biex tipporga,
· indiġestjoni,
· tħossok ma tiflaħx,
· aktar bżieq fil-ħalq mis-soltu,
· rimettar,
· tħossok għajjien.

Effetti sekondarji mhux komuni (jistgħu jaffettwaw sa persuna 1 minn kull 100 persuna):
· livelli mnaqqsa jew ogħla fid-demm tal-ormon prolaktin,
· wisq zokkor fid-demm,
· depressjoni,
· interess mibdul jew ogħla fis-sess,
· movimenti mhux ikkontrollati tal-ħalq, l-ilsien u dirgħajn/riġlejn (diskinesja tardiva),
· disturb muskolari, li jikkawża movimenti ta’ brim (distonja),
· riġlejn irrikweti,
· vista doppja,
· sensittività tal-għajn għad-dawl,
· qalb tħabbat mgħaġġel,
· waqgħa fil-pressjoni malli tqum bilwieqfa li jikkaġuna sturdament, tħossok li ser tistordi jew ħass ħażin,
· sulluzzu.

L-effetti sekondarji li ġejjin kienu rrappurtati sa minn meta aripiprazole orali tqiegħed fis-suq, iżda l- frekwenza li bihom iseħħu mhijiex magħrufa (ma tistax tittieħed stima mid-data disponibbli):
· livelli baxxi ta’ ċelluli bojod tad-demm,
· livelli baxxi ta’ plejtlits tad-demm,
· reazzjoni allerġika (eż. nefħa fil-ħalq, ilsien, wiċċ u gerżuma, ħakk, urtikarja),
· bidu jew aggravar tad-dijabete, ketoaċidożi (ketoni fid-demm u fl-awrina) jew koma,
· livell għoli ta’ zokkor fid-demm,
· m’hemmx biżżejjed sodju fid-demm,
· nuqqas t’aptit (anoressija),
· telf fil-piż,
· żieda fil-piż,
· ħsibijiet ta’ suwiċidju, tentattiv ta’ suwiċidju u suwiċidju,
· tħossok aggressiv,
· aġitazzjoni;
· nervożiżmu,
· kombinazzjoni ta’ deni, ebusija tal-muskoli, teħid tan-nifs aktar mgħaġġel, ħruġ ta’ għaraq, nuqqas ta’ konoxxenza u tibdil f’daqqa fil-pressjoni tad-demm u fir-rata tat-tħabbit tal-qalb, ħass ħażin (sindromu newrolettiku malinn),
· konvulżjoni,
· sindromu ta’ serotonin (reazzjoni li tista’ tikkawża lil persuna tħossha ferħana ħafna, ħedla, guffaġni, irrikwitezza, tħossok qisek fis-sakra, deni, titlef l-għaraq jew ebusija tal-muskoli),
· disturbi fid-diskors,
· twaħħil tal-ballun tal‑għajn f’pożizzjoni waħda,
· mewt għall-għarrieda bla spjegazzjoni,
· taħbit tal-qalb irregolari li jista’ jkun ta’ theddida għall-ħajja,
· attakk tal-qalb,
· il-qalb tħabbat aktar bil-mod,
· emboli tad-demm fil-vini, speċjalment fir-riġlejn (is-sintomi jinkludu nefħa, uġigħ u ħmura fir- riġel), li jistgħu jgħaddu minn ġol-vini/arterji għall-pulmun, u jikkawżaw uġigħ fis-sider u diffikultà biex tieħu n-nifs (jekk tinnota xi wieħed minn dawn is-sintomi, fittex parir mediku immedjatament),
· pressjoni għolja,
· ħass ħażin,
· bligħ aċċidentali ta’ ikel b’riskju ta’ pnewmonja (infezzjoni tal-pulmun)
· spażmi tal-muskoli madwar il-kaxxa vokali,
· infjammazzjoni tal-frixa,
· diffikultà biex tibla’,
· dijarea,
· skumdità addominali,
· skumdità fl-istonku,
· insuffiċjenza tal-fwied,
· infjammazzjoni tal-fwied,
· sfurija tal-ġilda u tal-parti l-bajda tal-għajnejn,
· rapporti ta’ valuri anormali ta’ testijiet tal-fwied,
· raxx tal-ġilda,
· sensittività tal-ġilda għad-dawl,
· tfartis,
· tegħreq iżżejjed,
· reazzjonijiet allerġiċi serji bħar-Reazzjoni għall-Mediċina b’Eosinofilja u Sintomi Sistemiċi (DRESS). DRESS tibda b’sintomi bħal tal-influwenza b’raxx fuq il-wiċċ li mbagħad jinfirex, temperatura għolja, glandoli limfatiċi minfuħin, livelli għoljin ta’ enzimi tal-fwied li jidhru fit-testijiet tad-demm u żieda f’tip ta’ ċelloli bojod tad-demm (eosinofilja),
· kollass mhux normali tal-muskoli li jista’ jwassal għal problemi fil-kliewi,
· uġigħ fil-muskoli,
· ebusija,
· telf involontarju ta’ awrina (inkontinenza),
· diffikultà biex tgħaddi l-awrina,
· sintomi ta’ rtirar fi trabi li għadhom kif jitwieldu f’każ ta’ esponiment waqt it-tqala,
· erezzjoni bl-uġigħ u/jew fit-tul,
· diffikultà fil-kontroll tat-temperatura tal-ġisem jew sħana eċċessiva,
· uġigħ fis-sider,
· nefħa fl-idejn, fl-għekiesi jew fis-saqajn,
· f’testijiet tad-demm: zokkor fid-demm li jitla’ u jinżel, żieda fl-emoglobina glikosillata,
· ma tkunx kapaċi tirreżisti l-impuls, ix-xewqa jew it-tentazzjoni li twettaq azzjoni li tista’ tkun ta’ ħsara għalik jew għall-oħrajn, li tista’ tinkludi:
-	impuls qawwi li tilgħab logħob tal-azzard/tagħmel imħatri b’mod eċċessiv minkejja konsegwenzi serji personali jew għall-familja,
-	interess sesswali mibdul jew miżjud u mġiba ta’ tħassib sinifikanti għalik jew għall-oħrajn, pereżempju, żieda fl-aptit sesswali,
-	xiri jew infiq bla kontroll u eċċessiv,
-	teħid ta’ ikel bla rażan (tiekol ammonti kbar ta’ ikel fi ftit ħin) jew tiekol b’mod kompulsiv (tiekol aktar ikel minn normal u aktar milli jkun hemm bżonn biex tissodisfa l-ġuħ tiegħek),
-	tendenza li titlaq titlajja.
Għid lit-tabib tiegħek jekk tesperjenza kwalunkwe minn dawn l-imġibiet; hu/hi se jiddiskuti miegħek modi ta’ kif timmaniġġja jew tnaqqas is-sintomi.

F’pazjenti anzjani bid-dimenzja, każijiet aktar fatali ġew irrappurtati waqt it-teħid ta’ aripiprazole. Barra minn hekk, każijiet ta’ puplesija jew puplesija “ħafifa” ġew irrappurtati.

Effetti sekondarji oħra fit-tfal u l-adolexxenti
Adolexxenti li kellhom 13‑il sena jew aktar, kellhom effetti sekondarji li kienu simili fil-frekwenza u fit-tip għal dawk fl-adulti, ħlief li l-irqad, kontrazzjonijiet jew movimenti bl-iskossi li ma setgħux jiġu kkontrollati, ma kellhomx kwiet f’ġisimhom u għeja kienu komuni ħafna (aktar minn 1 f’kull 10 pazjenti) u wġigħ fil-parti ta’ fuq tal-addome, ħalq xott, żieda fir-rata ta’ taħbit tal-qalb, żieda fil-piż, żieda fl-aptit, kontrazzjonijiet tal-muskoli, movimenti mhux ikkontrollati tad-dirgħajn u tas-saqajn, u sensazzjoni ta’ sturdament, speċjalment meta tqum bilwieqfa meta tkun mimdud/a jew bilqiegħda, kienu komuni (aktar minn 1 f’kull 100 pazjent).

Rappurtar tal-effetti sekondarji
Jekk ikollok xi effett sekondarju, kellem lit-tabib jew lill-ispiżjar tiegħek. Dan jinkludi xi effett sekondarju li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali imniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen Aripiprazole Zentiva

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq il-folja u l-kartuna wara JIS. Id-data ta’ meta tiskadi tirreferi għall-aħħar ġurnata ta’ dak ix-xahar.

Din il-mediċina m’għandhiex bżonn ħażna speċjali.

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra

X’fih Aripiprazole Zentiva
· Is-sustanza attiva hi aripiprazole. Kull pillola fiha 5 mg/10 mg/15 mg/30 mg ta’ aripiprazole.
· Is-sustanzi l-oħra huma lactose monohydrate, microcrystalline cellulose, crospovidone, hydroxypropyl cellulose, silica colloidal anhydrous, croscarmellose sodium, magnesium stearate.

Kif jidher Aripiprazole Zentiva u l-kontenut tal-pakkett
Il-pilloli Aripiprazole Zentiva 5 mg huma pilloli tondi mhux miksija minn bojod sa ofwajt b’xifer ċatt iċċanfrat b’‘5’ imnaqqxa fuq naħa waħda u bla marki fuq in-naħa l-oħra b’dijametru ta’ madwar 6 mm.

Il-pilloli Aripiprazole Zentiva 10 mg huma pilloli tondi mhux miksija minn bojod sa ofwajt b’‘10’ imnaqqxa fuq naħa waħda u b’linja li taqsam il-pillola fuq in-naħa l-oħra b’dijametru ta’ madwar 8 mm.

Il-pilloli Aripiprazole Zentiva 15 mg huma pilloli tondi mhux miksija minn bojod sa ofwajt b’xifer ċatt iċċanfrat b’‘15’ imnaqqxa fuq naħa waħda u bla marki fuq in-naħa l-oħra b’dijametru ta’ madwar 8.8 mm.

Il-pilloli Aripiprazole Zentiva 30 mg huma pilloli mhux miksija forma ta’ kapsula minn bojod sa ofwajt b’‘30’ imnaqqxa fuq naħa waħda u b’linja li taqsam il-pillola fuq in-naħa l-oħra b’qies ta’ madwar 15.5 x 8 mm.

Daqs tal-pakkett: 14, 28, 49, 56, jew 98 pillola
Jista’ jkun li mhux il-pakketti tad-daqsijiet kollha jkunu fis-suq.

Detentur tal-Awtorizzazzjoni għat-Tqegħid fis-Suq
Zentiva, k.s.
U Kabelovny 130
102 37 Prague 10
Ir-Repubblika Ċeka


Manifattur
S.C. Zentiva S.A.
B-dul Theodor Pallady nr.50, setor 3,
Bukarest, cod 032266
Ir-Rumanija

LAMP SAN PROSPERO SPA
VIA DELLA PACE 25/A
SAN PROSPERO (MO)
41030
l-Italja

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien
Zentiva, k.s.
Tél/Tel: +32 (78)280 86  420700 112
PV-Belgium@zentiva.com
	Lietuva
Zentiva, k.s.
Tel: +370 52152025
PV-Lithuania@zentiva.com

	България
Zentiva, k.s.
Тел: +35924417136
PV-Bulgaria@zentiva.com
	Luxembourg/Luxemburg
Zentiva, k.s.
Tél/Tel: +352 208 82330
PV-Luxembourg@zentiva.com

	Česká republika
Zentiva, k.s.
Tel: +420 267 241 111
PV-Czech-Republic@zentiva.com
	Magyarország
Zentiva Pharma Kft.
Tel.: +36  299 1058
PV-Hungary@zentiva.com

	Danmark
Zentiva Denmark ApS
Tlf: +45 787 68 400
PV-Denmark@zentiva.com
	Malta
Zentiva, k.s.
Tel: +356 2034 1796 2778 0890
PV-Malta@zentiva.com

	Deutschland
Zentiva Pharma GmbH
Tel: +49 (0) 800 53 53 010
PV-Germany@zentiva.com
	Nederland
Zentiva, k.s.
Tel: +31 202 253 638
PV-Netherlands@zentiva.com

	Eesti
Zentiva, k.s.
Tel: +372 52 70308
PV-Estonia@zentiva.com
	Norge
Zentiva Denmark ApS
Tlf: +475 219 66 203787 68 400
PV-Norway@zentiva.com

	Ελλάδα
Zentiva, k.s.
Τηλ: +30 211 198 7510
PV-Greece@zentiva.com
	Österreich
Zentiva, k.s.
Tel: +43 720 778 877
PV-Austria@zentiva.com

	España
Zentiva, k.s.
Tel: +34  671 365 828931 815 250
PV-Spain@zentiva.com
	Polska
Zentiva Polska Sp. z o.o.
Tel: + 48 22 375 92 00
PV-Poland@zentiva.com

	France
Zentiva France
Tél: +33 (0) 800 089 219
PV-France@zentiva.com
	Portugal
Zentiva Portugal, Lda
Tel: +351210601360
PV-Portugal@zentiva.com

	
Hrvatska
Zentiva d.o.o.
Tel: +385 1 6641 830
PV-Croatia@zentiva.com
	România
ZENTIVA S.A.
Tel: +4 021.304.7597
PV-Romania@zentiva.com

	Ireland
Zentiva, k.s.
Tel: +353 818 882 243
PV-Ireland@zentiva.com
	Slovenija
Zentiva, k.s.
Tel: +386 360 00 408
PV-Slovenia@zentiva.com

	Ísland
Zentiva Denmark ApS
Sími: +354 539 50250650
PV-Iceland@zentiva.com
	Slovenská republika
Zentiva, a.s.
Tel: +421 2 3918 3010
PV-Slovakia@zentiva.com

	Italia
Zentiva Italia S.r.l.
Tel: +39 800081631‑02‑38598801
PV-Italy@zentiva.com
	Suomi/Finland
Zentiva Denmark ApS
Puh/Tel: +358 942 598 648
PV-Finland@zentiva.com

	Κύπρος
Zentiva, k.s.
Τηλ: +357 21140 30  144198 7510
PV-Cyprus@zentiva.com
	Sverige
Zentiva Denmark ApS
Tel: +46 840 838 822
PV-Sweden@zentiva.com

	Latvija
Zentiva, k.s.
Tel: +371 67893939
PV-Latvia@zentiva.com
	United Kingdom (Northern Ireland)
Zentiva, k.s.
Tel: +44 (0) 800 090 2408
PV-United-Kingdom@zentiva.com



Dan il-fuljett kien rivedut l-aħħar f’{XX/SSSS}

Sorsi oħra ta’ informazzjoni
Informazzjoni ddettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini https://www.ema.europa.eu.

